Συγκρίνετε τις επιλογές ενοικίασης αυτοκινήτου σε Αμπού Σιμπέλ\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Αμπού Σιμπέλ ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Αμπού Σιμπέλ μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Αμπού Σιμπέλ. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Αμπού Σιμπέλ, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Αμπού Σιμπέλ, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Αμπού Σιμπέλ σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Αμπού Σιμπέλ δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.


Δεν είναι ούτε καινούργια, ούτε απίστευτη η εξέλιξη με τη διεκδίκηση των ακινήτων στην παραλίμνια περιοχή από την ΕΤΑΔ Α.Ε…\nΑπλώς, το τελευταίο διάστημα επανέρχεται στο προσκήνιο, στη λογική αφενός της προσπάθειας αξιοποίησης ακινήτων που της ανήκουν και αφετέρου να υπάρξει και μία προβολή έργου…\nΗ απάντηση του κ. Βλαστού στον κ. Καλογιάννη έχει εξαιρετικό ενδιαφέρον, γιατί σε εμάς τους παλαιότερους, επαναφέρει στη μνήμη μας, εποχές και γεγονότα, αλήστου μνήμης…\nΌπως εκείνα με τις διαδοχικές επισκέψεις του τότε υπουργού Δημ. Αβραμόπουλου, που κάθε εξάμηνο βρισκόταν στα Γιάννενα και κάθε φορά που ερχόταν ανακοίνωνε και την παραχώρηση στον δήμο Ιωαννιτών και ενός (κάθε φορά διαφορετικού) ακινήτου…\nΜία φορά τον θυμόμαστε στο εργοτάξιο στον Άγιο Νικόλαο Κοπάνων, στην έκταση στην οποία αναφέρεται και η ΕΤΑΔ δηλαδή, άλλη φορά τον θυμόμαστε στο παλιό Άσυλο Ανιάτων και ούτω καθεξής…\nΔεκαπέντε χρόνια μετά έρχεται πάλι στο προσκήνιο η ιστορία, με ενδιαφέρον στοιχείο, όχι τόσο την επιδίωξη της ΕΤΑΔ για την αξιοποίηση των ακινήτων, αλλά για την εκκρεμότητα που υπάρχει με τον δήμο Ιωαννιτών…\nΚαι για τα απλήρωτα ενοίκια για την έκταση του εργοταξίου τα τελευταία τρία χρόνια και για τον τρόπο με τον οποίο σχεδιάζει να περιφρουρήσει τα ακίνητα…\nΖητώντας στο μεταξύ από το σύνολο των εμπλεκόμενων φορέων, να παρέμβουν στο μέτρο και πλαίσιο των αρμοδιοτήτων τους, ώστε να αποφευχθούν νέες καταλήψεις…\nΔεν είναι ωστόσο μία απλή υπόθεση, όπως ίσως μπορεί να υποθέσει κάποιος, διαβάζοντας την απάντηση του κ. Βλαστού στον κ. Καλογιάννη…\nΓιατί, δεν είναι μόνο το ότι στα ακίνητα αυτά βρίσκεται εδώ και χρόνια το εργοτάξιο του δήμου Ιωαννιτών, που λειτουργεί αδιαλείπτως και η προοπτική μετεγκατάστασής του, μόνο στη θεωρία υπάρχει πλέον…\nΕίναι και ότι πρόκειται για μία εξαιρετικά ευαίσθητη και σημαντική για την ανάπτυξη της πόλης, περιοχή, στην παραλίμνια ζώνη και σε ένα τμήμα του λεκανοπεδίου, που παρουσιάζει υστέρηση σε υποδομές…\nΕπομένως, από τη συζήτηση αυτή και τη διεκδίκηση – καθόλα νόμιμη – της ΕΤΑΔ, δε μπορεί και δεν πρέπει να απουσιάζει η πόλη, δεν πρέπει να απουσιάζουν οι φορείς της…\nΥπάρχει χρόνος, αλλά σίγουρα θα πρέπει να ξεκινήσει μία συζήτηση, γιατί ο χρόνος περνά και συνήθως τρέχουμε πίσω από τις εξελίξεις…\nΚάποιοι έπεσαν από τα σύννεφα χθες, στην Οικονομική Επιτροπή της περιφέρειας Ηπείρου, από τα στοιχεία που παρουσίασε ο Αλ. Καχριμάνης για τους ΣΜΑ και το εργοστάσιο…\nΚαι μας το είπαν οι ίδιοι που είχαν μέχρι πριν λίγες ημέρες, διαφορετική αντίληψη και άποψη για το θέμα…\nΔιαφωτίστηκαν όμως σε κάποια σημεία χθες και οι εξελίξεις θα είναι μάλλον πιο γρήγορες από αυτές που φαντάζονται όλοι ή περιμένουν…\nΤο «νέο» της ημέρας είναι το ότι το εργοστάσιο ζητά να ενημερωθεί από την περιφέρεια, πότε θα κάνει το διαγωνισμό για τη μεταφορά του υπολείμματος. Μα καλά, ο ΦΟΔΣΑ δεν ενέκρινε την Τρίτη, την ανάδειξη αναδόχου για το ίδιο έργο; Τόμπολα…\nΠροηγούμενο άρθροΑποχρώσεις- Αντιμετώπιση των φυσικών καταστροφών μέσα από συμφωνίες\nΕπόμενο άρθροΑποχρώσεις- Ανάμεσα σε αγάλματα και προτομές


ΔΙΣΚΟΣ Jay Reatard - Singles 06-07 | MiC - GREEK MUSIC MAGAZINE\nΟ Jay Reatard είναι ένα r'n'r animal. Θα πεισθήτε κι εσείς, αν βρεθείτε, όπως εμείς, σ' ένα απ' τα επεισοδιακά -συνήθως- live του, όταν έλθετε καταπρόσωπο με την ασυγκράτητη μανία που φαίνεται πως τον κυριεύει και τον κάνει να ροκάρει σαν δαιμονισμένος. Καταθέτει όμως κι ο ίδιος τα διαπιστευτήρια στο live dvd που μοιράζει μαζί με την cd έκδοση του Singles, για να εξευμενίσει ίσως τους σκληροπυρηνικούς fans του που εξαγριώθηκαν όταν ακούμπησε -για λίγο- την ακουστική κιθάρα. Ας πάρουμε όμως τα πράγματα απ' την αρχή.\nΔέκα χρόνια τώρα ζυμωνόταν ο νεαρός αυτός απ' το Memphis στα ανήλιαγα σκοτάδια του αμερικανικού underground, φτιάχνοντας διάφορα σχήματα και περνώντας απ' το punk freak-out στο goth-synth new wave και πάλι πίσω, ώσπου πήρε την μεγάλη απόφαση, να προχωρήσει δηλαδή μόνος του. "Ο μοναχός ο άνθρωπος είναι αντρειωμένος" είχε πεί εντόπιος τροβαδούρος, κι έτσι κι ο Jay δεν πτοήθηκε καθόλου όταν έμεινε χωρίς δισκογραφικό σπίτι, παρά βάλθηκε να ηχογραφεί στο διαμέρισμά του (μάλλον όταν οι γείτονες έλειπαν, για να μην το χάσει κι αυτό) και να κυκλοφορεί singles με όποιο απίθανο label τον δεχόταν.\nΌλον αυτό τον προσωπικό του μόχθο μάζεψε εδώ όπως μαρτυρά κι ο τίτλος και, όπως θάχετε ήδη υποθέσει, δεν έχει να δώσει λόγο σε κανένα. Στα συντρίμμια που αφήνει λοιπόν πίσω του το ισοπεδωτικό garage-punk του 'Night Of Broken Glass' της υποδοχής, ρίχνεται στο παλιό καλό punk σαν να μην πέρασε μια μέρα απ' το '76 ('It's So Useless', 'Blood Visions'), στο new wave ('Feeling Blank Again', 'Let It All Go'), ή τ' ανακατεύει όλα με garage ψυχεδέλεια ('Another Person') και 70's glam pop ('Hammer I Miss You'). Ενδιάμεσα, πιάνει την ακουστική κιθάρα στην νευρική ερωτική μπαλάντα του 'Searching For You' (η αφορμή μάλλον για την "παρέμβαση" των σκληρών fans), μπολιάζει με ορμή άγνωστη στους σύγχρονους indie pop σημαιοφόρους το 'All Over Again' ή, ακολουθώντας την ιδιοτροπία της στιγμής, ανεβάζει τον πήχυ για τους καναδούς popsters με το 'I Know A Place', την πιο ξεχωριστή οπωσδήποτε στιγμή του Singles.\nΑκολουθώντας το ένστικτό του, διατρέχει κατά βούληση τον χάρτη, τις δεκαετίες και τις αναφορές (κάνοντας μία μόνο στάση για το 'Don't Let Him Come Back' και την δέουσα υπόκλιση στους Go-Betweens), με ευρύτητα αλλά και ευαισθησία που δεν περιμέναμε απ' τα ισοπεδωτικά live του. Αφήνεται να παρασυρθεί απ' την ιδιοσυγκρασία και την παρόρμησή του γνωρίζοντας ότι αυτές είναι και οι μόνοι ασφαλείς οδηγοί στο σημερινό τοπίο, χωρίς να δίνει δεκάρα για τις αναλύσεις της χαμερπούς αυτής συνομοταξίας (των κριτικών δηλαδή), γι' αυτό κι εμείς επιλέγουμε να αφεθούμε στην παράφορη r'n'r ορμή που σπρώχνει ακόμη και τις πιο pop στιγμές του Singles. Εσείς τώρα, μπορείτε να τον χαρακτηρίσετε αναχρονιστικό, νοσταλγό των 70's ή των 80's, punk ή new wave ή garage αναβιωτή, όχι όμως κάλπικο.


EvrytaniaSport: Έπαιξε μπάσκετ στη μνήμη συναδέλφου της η Α.Δ. Ευρυτανίας\nΈπαιξε μπάσκετ στη μνήμη συναδέλφου της η Α.Δ. Ευρυτανίας\nΗ ομάδα μπάσκετ της Αστυνομικής Διεύθυνσης Ευρυτανίας ταξίδεψε την Παρασκευή 15 Ιουνίου στη Λιβαδειά, αντιμετωπίζοντας την αντίστοιχη της Βοιωτίας σε αγώνα καλαθοσφαίρισης, που έγινε στο κλειστό της Λιβαδειάς.\nΤο παιχνίδι έγινε για να τιμηθεί η μνήμη του συναδέλφου τους αρχιφύλακα Γιώργου Ανδριτσόπουλου, που δολοφονήθηκε το 2013 στο Δίστομο από δραπέτες των φυλακών Τρικάλων. Τον αγώνα διοργάνωσε η Ένωση Αστυνομικών Υπαλλήλων Βοιωτίας και άρχισε στις 7. Κατά τη διάρκεια του ημιχρόνου δόθηκε τιμητική πλακέτα στην οικογένεια του εκλιπόντος αστυνομικού, ενώ παραβρέθηκαν αρκετά διοικητικά στελέχη της Αστυνομίας, επίσημοι φορείς και εκπρόσωποι συνδικαλιστικών ενώσεων και της ΠΟΑΣΥ. Για την ιστορία η Α.Δ. Βοιωτίας επικράτησε με 52-37.\nΤην αποστολή της Α.Δ. Ευρυτανίας απάρτιζαν οι: Βασίλης Ρουμελιώτης, Κοσμάς Τσιαμάκης, Άγγελος Ράπτης, Γιάννης Χριστόπουλος, Σπύρος Ευθυμίου, Δημήτρης Βασιλείου και Χρήστος Κατής.\n*Ευχαριστούμε τον κ. Βασίλη Ρουμελιώτη για το πλούσιο φωτογραφικό υλικό.


Ανησυχω για τον Ροκυ ... - Σελίδα 2\n29-11-2017, 21:38 #11\nΔυστυχως δεν τα καταφερε.Δεν ξερω τι να πω.Τι μπορει να επαθε σε ενα μηνα?ολα τελεια τα ειχα,Φαγητο νερο καθε μερα,καθαριοτητα...Πηρα τηλ. και τον εκτροφεα που μου το εδωσε και τσακωθηκα,δεν μπορω να το αποδειξω αλλα εχω την αισθηση οτι εχει ευθυνη,τι ειδους ακριβως δεν ξερω,ισως δεν κανει να φευγουν τα πουλια απο τοσο μικρα ηλικια....\n29-11-2017, 21:59 #12\nΓωργο αυτο το φορουμ θα ειχε πολυ περισσοτερο κοσμο αν ειχε ελευθερη τη διαφημιση του καθε εκτροφεα (που συνηθως ταιζει αποκλειστικα ο ιδιος τα μικρα με κρεμα .... δεν ξερεις ποσοι και ποσοι εχουν μπει με αποκλειστικο σκοπο εδω να βρουνε εκτροφεα και οταν βγαζαμε εκτος εγκρισης τα θεματα τους , ακομα και χωρις να τιμωρηθουν ,μετα εξαφανιζοτανε ... ) και αν δεν ακουγες φωνες να λενε οτι τα πουλια που ειναι αποκλειστικα ταισμενα απο ανθρωπο , εχουν μεγαλυτερο ποσοστο κινδυνου τοσο για ασθενειες παθολογικης φυσεως (οταν δεν εχουν παρει ποτε αντισωματα απο τους γονεις τους ) οσο και ψυχικης , οταν εξαρτιωνται απο τον ανθρωπο και τον βλεπουν πατερα ή μανα , ταιρι λιγο αργοτερα .. με οτι κινδυνο μπορει να εχει μια αλλαγη στη ζωη του ιδιοκτητη που θα το απομακρυνει απο το πουλι ... Ομως αν καποιος νοιωθει υπευθυνος πρεπει να αναφερει ολες τις παραμετρους και ας ειναι εναντια σε αυτο που << πουλαει >> και ο αλλος να πραττει κατα συνειδηση\nΚαι στα ιθαγενη συχνα δεν ταιζουν οι γονεις αλλα ταιζονται και παλι απο καναρινια , που θα τους δωσουν αντισωματα ...\nΗταν κατι τετοιο η πηγη της αιτιας δηλαδη αδυναμο ανοσοποιητικο ;\nΗταν ισως καποιοι μυκητες απο κακο ταισμα και sour crop που αδυνατισανε τον οργανισμο και εμφανιστηκε μικροβιο;\nΗταν δικο σου λαθος ή τυχαια εμφανιση μικροβιου που συμβαινει σε ολους και στο καθαροτερο περιβαλλον ;\nΗταν κατι αλλο πχ σταδιακη τοξιδωση αν γυρνουσε εκτος κλουβιου και εξυνε καποιο μεταλλικο αντικειμενο;\nΔεν μπορουμε να ξερουμε ...\n* σε τι ηλικια ηρθε σε σενα;\n29-11-2017, 22:16 #13\nΔημητρη,ουσιαστικα δεν ξερω απο τι πεθανε,τροφη του εδινα ετοιμη, την καλυτερη, με μεγαλη ποικιλια σπορων,αυγοτροφη του εφτιαχνα την δοκιμαζε,λαχανικα δεν ετρωγε ακομα.Απλως παρατηρουσα οτι ηταν επιλεκτικος στην τροφη,δεν ετρωγε ολους τους σπορους,ειδικα τους μεγαλους,εκτος κλουβιου παντα με επιβλεψη εβγαινε,και δεν ειχε την συνηθεια να μασουλαει αντικειμενα,ουτε με τα παιχνιδια του δεν επαιζε.Για το ταισμα που λες ισως ειναι μια πιθανοτητα,καποιο αλλο λαθος δικο μου,δεν μπορω να σκεφτω κατι.Σε μενα ηρθε σε ηλικια 70 ημερων,συμφωνα με τον "εκτροφεα του".Βαζω εισαγωγικα,γιατι δνε ειμαι σιγουρος κατα ποσο ειναι εκτροφεας.Οταν τον πηρα μιλησα με εναν πετσοπα στην περιοχη μου,με ρωτησε απο που τον πηρα και του ειπα απο ενα παιδι ,ταδε περιοχη,που τα φερνει με το μετρο τα πουλια.Αμεσως μου ειπε το ονομα του,μου λεει,δεν εχει δικα του πουλια,απο μενα παιρνει γιατι εκτρεφω και εγω.Οταν του το ανεφερα δεν το δεχτηκε ,διαφωνησαμε εντονα,μου λεει παμε,και καλα εκει να δεις οτι σου λει ψεμματα κτλ.Εγω ειμαι σιγουρος ομως οτι ετσι ειναι.Μου λεει να μουδωσει ενα αλλο στο κοστος γυρω στα 25 ευρω,αλλα δνε ξερω τι να κανω,δεν ειναι μονο τα λεφτα,δεν τον εμπιστευομαι,αν συμβει παλι το ιδιο?\nΚαι δεν ξερω τι ειναι καλυτερο κυτιως για την κορη μου,αν πρεπει να ξαναπαρω και τοσο συντομα.\n29-11-2017, 22:46 #14\nΑυτο με την επιλογη μικρων σπορων , ισως να λεει κατι ... Συνηθως τα πουλια με μυκητες δυσκολευονται στο σπασιμο και χωνεψη μεγαλων .Δεν ειναι ομως σιγουρο οτι σου λεω ...\nΓια το τι θα κανεις στη συνεχεια , σε παραπεμπω στα παιδια που εχουν παπαγαλους και σιγουρα θα σου μιλησουν με μεγαλυτερη εμπειρια , οσο αφορα τετοιες αποφασεις\n29-11-2017, 23:23 #15\nΚρίμα ρε Γιώργο. Πολύ γρήγορα έγιναν όλα... Δεν το περίμενα!\nΓια να πάρεις άλλο, πιστεύω ότι καλύτερα να αποφασίσει το παιδί...\nΕννοείται ότι απολυμαίνεις τα πάντα, αν το αποφασίσεις.\n30-11-2017, 01:02 #16\nΛυπαμαι παρα πολυ για την απωλεια σας. Δεν μπορεις να ξερεις τι ακριβως εφταιξε ή αν ηταν ενας συνδυασμος παραγοντων. Η αληθεια ειναι ομως οτι υπαρχουν παρα πολλοι ανευθυνοι εκτροφεις. Κριμα το πουλακι..\n30-11-2017, 01:12 #17\nΕπισης ισως θα ηταν καλο να αναφερεις την εμπειρια σου αλλα και οσα εμαθες για τον εκτροφεα στη σελιδα του στο fb. Μπορει να βοηθησεις στην εγκαιρη ενημερωση αλλων ανυποψιαστων ανθρωπων που ψαχνουν για κοκατιλ. Αν και το πιο πιθανο ειναι να διαγραψει οτιδηποτε αρνητικο σχολιο ποσταρεις.\n30-11-2017, 14:51 #18\nΠολυ κρίμα, για το πουλακι......Δυστηχως, στον βωμό του κέρδους, θυσιάζονται πολλα.\n30-11-2017, 15:46 #19\nΚριμα Γιωργο λυπαμαι πολυ,κριμα το πουλακι.εκανες οτι μπορουσες\n01-12-2017, 00:32 #20\nΕυχαριστω παιδια.Αλεξανδρε ναι,νομιζω χαμενος χρονος θα ηταν να συνεχιζω να ασχολουμαι με αυτο το ατομο...


Με συμμετοχή αθλητών της Ομάδας Μαραθωνίου Γιαννιτσών ο «Δρόμος Θυσίας Νάουσας» | Karatzova.com\nHome / Αθλητικά / ΔΗΜ.ΠΕΛΛΑΣ / Με συμμετοχή αθλητών της Ομάδας Μαραθωνίου Γιαννιτσών ο «Δρόμος Θυσίας Νάουσας»\nΜε συμμετοχή αθλητών της Ομάδας Μαραθωνίου Γιαννιτσών ο «Δρόμος Θυσίας Νάουσας»\nΜε επιτυχία στέφθηκε το Σάββατο 22 Απριλίου ο 15ος Δρόμος Θυσίας.\nΗ εκκίνηση δόθηκε στις 3 μ.μ. μπροστά από το Δημοτικό Πάρκο και ο αγώνας περιλάμβανε παιδική διαδρομή απόστασης 1.000 μέτρων, καθώς μισή ώρα αργότερα και την κλασική και μεγάλη διαδρομή 5.000 και 10.000 μέτρων αντίστοιχα, οι οποίες διήλθαν από ιστορικά σημεία της πόλης.\nΗ Ομάδα Μαραθωνίου Γιαννιτσών Ο.Μ.Γ. παραβρέθηκε και διακρίθηκε με αρκετούς δρομείς της.\nΟι χρόνοι των αθλητών στα 10χλμ.:\nΠερπερίδης Θεόδωρος 44:53 3ος Γενική\nΣουπιάδης Χρυσόστομος 44:57 1ος Κατηγορία\nΜιχαηλίδης Σταύρος 46:08 2ος Κατηγορία\nΦιούνης Στέλιος 47:45\nΧατζηδήμου Ανδρέας 49:48 2ος Κατηγορία\nΒουτσάς Χαράλαμπος 50:21\nΠέτσος Χρήστος 51:07 3ος Κατηγορία\nΧορτομάνης Βασίλειος 52:45\nΣυκοπέτη Βασιλική 54:41 1η Γενικής\nΧρισταντώνης Δημήτριος 1:00:55\nΟυζουνίδης Ιωάννης 1:01:08\nΟι χρόνοι των αθλητών στα 5χλμ.:\nΤσίτσος Θωμάς 24:39\nΚαστανάς Πέτρος 38:07


Κινητοποίηση στο 9ο γυμνάσιο Καλαμαριάς λόγω της διευθύντριας\n/Κινητοποίηση στο 9ο γυμνάσιο Καλαμαριάς λόγω της διευθύντριας\nΕκδήλωση διαμαρτυρίας για το συγκρουσιακό κλίμα που, όπως καταγγέλλουν, επικρατεί στο 9ο Γυμνάσιο Καλαμαριάς, πραγματοποίησαν σήμερα μαθητές, γονείς και καθηγητές του σχολείου. Ως υπαίτια των προβλημάτων κατονομάζουν τη διευθύντρια του σχολείου, η οποία, όπως υποστηρίζουν οι διοργανωτές της σημερινής διαμαρτυρίας, “αρνείται επίμονα να συνεργαστεί αρμονικά με τα μέλη της σχολικής κοινότητας, συμπεριφέρεται με αυταρχικό και απαξιωτικό τρόπο απέναντι στους καθηγητές του σχολείου, στους μαθητές και στους γονείς τους, ξεπερνώντας σε ορισμένες περιπτώσεις τα όρια της νομιμότητας, θέτοντας σε κίνδυνο την ομαλή λειτουργία του σχολείου”.\nΠηγή Εφημερίδα Αγγελιοφόρος


Αγιοτόπια: Γιατί τελούμε τα 3ήμερα, τα 9ήμερα, τα 40ήμερα και τα ετήσια μνημόσυνα;f\nΟι περισσότεροι τελούν τα μνημόσυνα των κεκοιμημένων καθαρά από λόγους παράδοσης.\nΤα μνημόσυνα είναι άρρηκτα δεμένα με τη Θεολογία της Ορθοδοξίας για τη ζωή μετά το θάνατο. Στην Ορθόδοξη Παράδοση έχουμε τέσσερα μνημόσυνα.\nΤο τριήμερο, το εννιαήμερο, το σαρανταήμερο και το ετήσιο μνημόσυνο. Όλα δημιουργήθηκαν για να βοηθήσουν στο ταξίδι της ψυχής από τη γη στον ουρανό.\nΠοιό είναι όμως αυτό το ταξίδι; Αρχίζει λίγο πριν πεθάνει ο άνθρωπος όταν βλέπει άτομα που γνωρίζει, αλλά έχουν φύγει από τον κόσμο αυτό, γύρω του.\nΑυτό γίνεται κατά Θεία Οικονομία για να καταλάβει ο ψυχοραγών ότι έφτασε η ώρα που θα συναντήσει τον Δημιουργό του Κόσμου. Όταν τελικά ο άνθρωπος πεθαίνει χωρίζεται η ψυχή από το σώμα.\n«Οίμοι, οίον αγώνα έχει η ψυχή χωριζομένη εκ του σώματος» λέει ένα ιδιόμελο της Νεκρώσιμης Ακολουθίας για να δείξει ότι ο πραγματικός αγώνας τώρα αρχίζει για την ψυχή. Εκείνη τη στιγμή τη ψυχή παραλαμβάνει ο Φύλακας Αγγελός της.\nΌταν χωρίζεται από το σώμα και καταλάβει ότι φεύγει από τα άτομα που αγαπά πλημμυρίζει από θλίψη.\nΟ Άγιος Ιωάννης ο Δαμασκηνός περιγράφει στη Νεκρώσιμη Ακολουθία έξοχα την κατάσταση της ψυχής εκείνη την ώρα «Πρός τους ανθρώπους τα χέρια απλώνει, και κανείς δεν τη βοηθά.».\nΠρώτος λόγος είναι, επειδή όπως αναφέραμε νοιώθει η ψυχή λύπη που αφήνει τα εγκόσμια, αυτή τη μέρα οι άγγελοι την ανακουφίζουν από αυτήν.\nΔεύτερος λόγος και σημαντικότερος είναι ότι η ψυχή στην πορεία της προς τις ουράνιες μονές θα συναντήσει τα φοβερά τελώνια. Τα τελώνια είναι «εξειδικευμένοι» δαίμονες θα τους ονομάζαμε που έχουν ως στόχο τους να εμποδίσουν την ψυχή να φτάσει στον ουρανό.\nΟι τρόποι με τους οποίους θα σταθούν εμπόδιο στην ψυχή είναι να την κατηγορούν για τις αμαρτίες που έπραξε, παρόλο που αυτά την είχαν παρασύρει.\nΜετά από αυτή και μέχρι την τεσσαρακοστή ημέρα από το θάνατο θα περιηγηθεί στην Κόλαση μη ξέροντας ακόμη που θα κριθεί να μείνει.\nΟι συγγενείς τελούν το εννιαήμερο μνημόσυνο για να ζητήσουν από το Θεό να βοηθήσει την ψυχή τώρα που ξεκινάει την περιήγηση της στη Κόλαση.\nΘα πρέπει σε αυτό το σημείο να αναφέρουμε τι μας διδάσκει η Θεολογία για το τι ακριβώς συμβαίνει στη ψυχή μέχρι την Τελική Κρίση.\nΤην τεσσαρακοστή ημέρα γίνεται η Μερική Κρίση της ψυχής. Ονομάζεται Μερική διότι η Τελική θα έρθει με την Δευτέρα Παρουσία του Κυρίου μας. Μετά από τη ΜερικήΚρίση η ψυχή προγεύεται, θα λέγαμε, είτε τον Παράδεισο είτε την Κόλαση ανάλογα που θα κριθεί.\nΜέσα στον Παράδεισο βρίσκεται μόνο ο Χριστός και ο Ληστής που σταυρώθηκε εκ δεξιών του Κυρίου.\nΕμείς που μένουμε πίσω τί μπορούμε να κάνουμε για εκείνους που έφυγαν; Όπως είδαμε τα μνημόσυνα που έχει θεσπίσει η Εκκλησία μας έχουν ως σκοπό να βοηθήσουν τη ψυχή στο ταξίδι της.\nΆρα το μόνο που μπορούμε να κάνουμε είναι να προσευχόμαστε για εκείνη να της χαρίζει το έλεός Του ο Θεός. Στο τελευταίο τροπάριο που ακούμε στη Νεκρώσιμη Ακολουθία τονίζει τι πρέπει να κάνουμε ακριβώς:\n« Αλλ’ αιτώ πάντας και δυσωπώ, αδιαλείπτως υπέρ εμού προσεύξασθαι Χριστώ τώ Θεώ, ίνα μή καταταγώ δια τάς αμαρτίας μου, είς τόν τόπον της βασάνου, αλλ’ ίνα με κατατάξη όπου το φώς της ζωής. »\nΕτικέτες Εκκλησία, μνημόσυνο


Μεγάλο ρολόι τοίχου Turbine από μέταλλο και ξύλο\n📞 2312 201 202 📞 211 800 5805\nΕνημερώσου για νέα και προσφορές!\ndeco² Design Supermarket\nΣυρταριέρες & Έπιπλα TV\nS Ρετρό πινακίδες\nM Ρετρό πινακίδες\nL Ρετρό πινακίδες\nXL Ρετρό πινακίδες\nΜαξιλάρια 45 x 45 εκ.\nΜαξιλάρια 30 x 50 εκ.\nΜεγάλο ρολόι τοίχου Turbine\nΜεγάλο ρολόι τοίχου Turbine ποσότητα\nΚωδικός προϊόντος: 488151 Κατηγορία: Ρολόγια Ετικέτες: mid century modern, γραφείο, κουζίνα, μέταλλο, ξύλο, ρολόι τοίχου, σαλόνι\nTyrr™ μοντέρνο ξύλινο γραφείο €1,099.00 €897.76\nΈνα μεγάλο ρολόι με μοντέρνο design για διακόσμηση τοίχου με μοναδικό στιλ. Το εντυπωσιακό ρολόι τοίχου βασισμένο σε τουρμπίνες αεροσκαφών αποτελεί εξαιρετική ιδέα διακόσμησης για το σαλόνι ή το γραφείο. Οι μεγάλοι βραχίονες από ορείχαλκο σε φυσικό χρώμα με τις μεταλλικές αντανακλάσεις τραβούν το βλέμμα. Οι λεπτομέρειες από μασίφ ξύλο αμερικάνικης καρυδιάς και το πολυτελές βουρτσισμένο αλουμίνιο υπογραμμίζουν το κύρος και τις λεπτομέρειες της κατασκευής. Ένα εντυπωσιακό μεγάλο ρολόι με ρετρό αισθητική και άποψη που τραβά το βλέμμα. Υψηλής ποιότητας κατασκευή από ξύλο καρυδιάς, ορείχαλκο και αλουμίνιο. Για όσους αναζητάνε ένα ιδιαίτερο ρολόι τοίχου για το γραφείο, το σαλόνι, το υπνοδωμάτιο και κάθε χώρο υψηλής αισθητικής.\nΜηχανισμός CE Quartz.\nΜπαταρία: 1 x AA 1.5V (δεν συμπεριλαμβάνεται)\nΔιαστάσεις (Διάμετρος): 57 εκ.\nΜεγάλο ρολόι τοίχου Turbine Mid century modern – Λίγα λόγια για την ιστορία\nΜε τον όρο Mid century modern στη διακόσμηση εσωτερικού χώρου περιγράφονται αντικείμενα βιομηχανικού design που παρουσιάστηκαν στις Η.Π.Α. από το 1933 μέχρι το 1965. Η ραγδαία ανάπτυξη μετά τον πόλεμο και οι αυξανόμενες καταναλωτικές ανάγκες δημιούργησαν ένα μοντέρνο νέο κόσμο. Έχοντας σαν βάση τις αρχές του Σκανδιναβικού design με τις καθαρές φόρμες και τα φυσικά υλικά επιτυγχάνουμε τη καλύτερη λειτουργία και οργάνωση του χώρου. Στόχος του Σκανδιναβικού design είναι να βελτιώσει τη καθημερινότητα μας με λειτουργικά αντικείμενα σε μοντέρνες και απλές γραμμές. Σκοπός η κατασκευή επίπλων και χρηστικών αντικειμένων σε λογικό κόστος με χρήση απλών υλικών και ανάπτυξη καινοτόμων τεχνικών παραγωγής.\nΟι σύγχρονες τεχνικές παραγωγής προσφέρουν ποιοτικά και ασφαλή προϊόντα σε προσιτό κόστος για κάθε χρήση. Με βάση λοιπόν την Mid century modern αισθητική και τις αρχές του Σκανδιναβικού design επιλέξαμε σύγχρονα προϊόντα για το σπίτι ή τον επαγγελματικό σας χώρο. Το αποτέλεσμα συνοψίζεται στη διάσημη φράση Αντλώ τα καλύτερα για το ευρύτερο κοινό με το χαμηλότερο δυνατό κόστος.\ndeco2gr Εγγύηση ικανοποίησης\nΔώστε πρώτος μία αξιολόγηση “Μεγάλο ρολόι τοίχου Turbine” Ακύρωση απάντησης\nTIM3™ ξύλινο σκαμπό σαλονιού\nΡολόι τοίχου ξύλινο Icon\nBänkk™ 150 παγκάκι σαλονιού ή τραπέζι σαλονιού\nRockme™ κουνιστή καρέκλα για το σπίτι\nPetal μοντέρνο ρολόι τοίχου σε ρετρό χρώματα\nBlock ρολόι τοίχου\nKén™ Premium 50 τραπεζάκι βοηθητικό με καρυδιά\nCalife™ τραπέζι σαλονιού στρογγυλό με ξύλινη επιφάνεια 75 εκ.\nΜοντέρνα έπιπλα για το σπιτι στο deco2.gr\nΜοντέρνα έπιπλα για το σπίτι σε μοναδικές προσφορές και σχέδια για χώρους με προσωπικότητα. Εμπιστευτείτε τις #NewRetro επιλογές υψηλής αισθητικής του deco2.gr. Αποκλειστικές συλλογές από μοντέρνες πολυθρόνες, τραπέζαρίες, καρέκλες τραπεζαρίας, δερμάτινες πολυθρόνες, μοντέρνους καναπέδες, παγκάκια, τραπεζάκια σαλονιού, ρολόγια τοίχου, πίνακες και χρώματα για να ανανεώσετε το σπίτι ή τον επαγγελματικό σας χώρο. Αγοράστε έπιπλα ηλεκτρονικά στο deco2.gr\nWidePad™ καρέκλα γραφείου με ρόδες και γνήσιο δέρμα €699.00 €556.76\nMaison 120 τραπέζι ροτόντα ξύλινο €999.00 €597.28\nΜεγάλο ρολόι τοίχου Turbine €359.99 €321.16\nVesalux GAIA Classic 3L (4.30Kg)| Λείο ορυκτό ασβεστούχο stucco €29.99\nMaison σετ τραπεζαρίας + 4 καρέκλες Dinning Wood €649.00 – €699.00\nbauhaus coffee table inox lounge mid century modern modern Poster scandinavian vintage Vintage μεταλλική πινακίδα wall art Αφίσα Πόστερ έπιπλο tv βιβλιοθήκη γραφείο γυαλί δέρμα διακόσμηση διακόσμηση τοίχου διαχωριστικό χώρου καμβάς καναπές καρέκλα καρέκλα τραπεζαρίας κουζίνα μάρμαρο μέταλλο μαξιλάρια μαξιλάρια καναπέ ξύλο πίνακας παιδικό δωμάτιο πολυθρόνα ραφιέρα ρετρό ρετρό πινακίδες σαλόνι σκαμπό τραπέζι τραπέζι μέσης τραπέζι σαλονιού τραπεζαρία τσιμέντο φωτιστικό\nΨάξτε το προϊόν στο deco2.gr\nΕπιλέξτε μία κατηγορίαΔιακοσμητικά Δίσκοι Καθρέπτες Κασπώ Κεριά Κηροπήγια Κρεμάστρες Μαξιλάρια καναπέ Γέμιση μαξιλαριών Μαξιλάρια 30 x 50 εκ. Μαξιλάρια 45 x 45 εκ. Μεταλλικές πινακίδες L Ρετρό πινακίδες M Ρετρό πινακίδες S Ρετρό πινακίδες XL Ρετρό πινακίδες Πίνακες Αφίσες Καμβάδες Κορνίζες Ρολόγια ΦανάριαΈπιπλα Ανάκλιντρα Αποθήκευση Βιβλιοθήκες Μπουφέδες & Κονσόλες Συρταριέρες & Έπιπλα TV Έπιπλα γραφείου Γραφεία Καρέκλες γραφείου Καρέκλες επισκέπτη Καναπέδες Καρέκλες Κήπος Κρεβάτια Κρεβάτια Μικροέπιπλα Παγκάκια Παιδικό δωμάτιο Πολυθρόνες Σκαμπό Τραπέζια Τραπέζια μέσηςΦωτισμός Vintage λάμπες Επίτοιχα Φωτιστικά Επιτραπέζια Φωτιστικά Φωτιστικά Δαπέδου Φωτιστικά ΟροφήςΧρώματα Εξωτερικής χρήσης Επιχρίσματα Διακοσμητικά επιχρίσματα Ορυκτά επιχρίσματα Τσιμεντοκονίες Εσωτερικής χρήσης Τεχνοτροπίες Ορυκτά επιχρίσματα Υποστρώματα Υποστρώματαχωρίς κατηγορία\nΌροι χρήσης | Copyright 2022 © Typochim™\nΧρησιμοποιούμε cookies για να σας προσφέρουμε την καλύτερη δυνατή εμπειρία στη σελίδα μας. Εάν συνεχίσετε να χρησιμοποιείτε τη σελίδα, συμφωνείτε με αυτό.


ΑΡΑΝ | Τοποθέτηση της ΑΡΑΝ στη συζήτηση στην ΚΣΕ της ΑΝΤΑΡΣΥΑ για την εισήγηση στο ΠΣΟ 21/6\nΜΕΤΩΠΙΚΗ ΠΟΛΙΤΙΚΗ Τοποθέτηση της ΑΡΑΝ στη συζήτηση στην ΚΣΕ της ΑΝΤΑΡΣΥΑ για την εισήγηση στο ΠΣΟ 21/6\nΑπό ΑΡΙΣΤΕΡΗ ΑΝΑΣΥΝΘΕΣΗ, Δημοσιέυθηκε στις 2015-06-18\n1. 7 χρόνια μετά το ξέσπασμα της παγκόσμιας καπιταλιστικής κρίσης, 5 χρόνια μετά από την είσοδο της Ελλάδας στη μέγγενη των μνημονίων αλλά και στην εποχή της πιο βαθιάς πολιτικής και κοινωνικής κρίσης από την εποχή της Κατοχής, 5 μήνες μετά από μία μεγάλη πολιτική και εκλογική ανατροπή, αυτή της 25ης Γενάρη, όλα όσα βλέπουμε τριγύρω μας, απλώς αποδεικνύουν ότι το τοπίο της Αριστεράς, οι απόψεις και οι στάσεις που ηγεμονεύουν σε αυτό, οι συσχετισμοί που έχουν παγιωθεί παραμένουν εκρηκτικά αναντίστοιχοι και τραγικά ανακόλουθοι με τις ιστορικές δυνατότητες, με το πρωτοφανές παράθυρο ιστορικής ευκαιρίας που ο ίδιος ο λαϊκός παράγοντας άνοιξε με την εκρηκτική του είσοδο στο προσκήνιο, σε όλη την «Μεγάλη Πορεία» των μεγάλων αγώνων, από το κίνημα της νεολαίας στο 06-07, στον εκρηκτικό και προφητικό Δεκέμβρη του 08, στον εξεγερσιακό κύκλο του 10-12, στις σημερινές αντιστάσεις και διεκδικήσεις.\n2. Η κυβέρνηση ΣΥΡΙΖΑ-ΑΝΕΛΛ χρησιμοποιεί τη ρητορικής της ρήξης ως διαπραγματευτικό χαρτί για μια νέα συμφωνία μνημονιακού προσανατολισμού. Οι 47 σελίδες που ορίζουν τη δική της κατεύθυνση είναι πίσω ακόμη και από το δικό της «πρόγραμμα της ΔΕΘ», έχουνεγκαταλείψει τις «κόκκινες γραμμές» και περιλαμβάνουναπαράδεκτες προτάσεις για ιδιωτικοποιήσεις, φορολογική αφαίμαξη των λαϊκών στρωμάτων, νέα επίθεση στα ασφαλιστικά δικαιώματα, άρνηση επαναφοράς συλλογικών συμβάσεων. Οι προτάσεις για «αναδιάρθρωση» του χρέους δεν οδηγούν σε διαγραφή ή απομείωση αλλά απλώς στη διατήρηση του βραχνά του χρέους και της επιτροπείας που σχετίζεται με αυτό. Η τακτική της κυβέρνησης αποδεικνύει και τα όρια του κυβερνητισμού και του ευρωπαϊσμού, καταδεικνύει τις επιπτώσεις της αστικής και μικροαστικής ηγεμονίας στη ρεφορμιστική Αριστερά και οδηγούν σε μια αδυναμία πραγματικής σύγκρουσης με τους δανειστές και σε μια αδυναμία πραγματικής απάντησης στους εκβιασμούς των δανειστών.\n3. Την ίδια στιγμή οι ωμοί εκβιασμοί των δανειστών, η πλήρης περιφρόνηση απέναντι στην κυρίαρχη βούληση του ελληνικού λαού, οι παρεμβάσεις παραγόντων όπως η ΕΚΤ και ο εδώ τοποτηρητής της Στουρνάρας, δείχνουν ότι καμιά αυταπάτη δεν μπορεί πλέον να υπάρχει για το ρόλο της ΕΕ και των ευρωπαϊκών θεσμών. Ο ιμπεριαλιστικός αυτός μηχανισμός με τη βαθιά αντιδημοκρατική λειτουργία δεν μπορεί να μεταρρυθμιστεί, παρά μόνο να ανατραπεί. Η άμεση έξοδος από το ευρώ, η ανυπακοή και η ρήξη με την ΕΕ καθίστανται αναγκαίες αφετηρίες οποιασδήποτε φιλολαϊκής διεξόδου από την κρίση. Αναδεικνύουν ωςένα από τα βασικά επίδικα της πάλης των τάξεων σήμερα την ανάκτηση της λαϊκής κυριαρχίας και της εθνικής ανεξαρτησίας.\n4. Η υποχωρητικότητα με την οποία η κυβέρνηση ΣΥΡΙΖΑ-ΑΝΕΛ αντιμετωπίζει τους δανειστές δεν ανοίγει μόνο το δρόμο για συνέχιση της μνημονιακής πολιτικής. Εμπεδώνει στις λαϊκές τάξεις την αντίληψη ότι ακόμη και με την Αριστερά στην κυβέρνηση τίποτα δεν μπορεί να αλλάξει. Αυτό θα ταυτίσει την Αριστερά με τη λιτότητα καιτις αντιλαϊκές επιλογές, θα φέρει αποκαρδίωση στο λαό και παλινόρθωση των συστημικών και μνημονιακών δυνάμεων, θα επιτρέψει την εκ νέου σταθεροποίηση του συσχετισμού δυνάμεων προς όφελος του κεφαλαίου, ντόπιου και ξένου, θα δώσει περιθώριο στους φασίστες να σηκώσουν ξανά κεφάλι. Είναι αυτή η λογική που σήμερα οδηγεί στην εκρηκτική αντίφαση η κυβέρνηση να χρησιμοποιεί τη «χορογραφία» της ρήξης απλώς και μόνο ως μοχλό πίεσης για μια συμφωνία με μνημονιακό προσανατολισμό! Είναι αυτή η λογική που θα κάνει το ενδεχόμενο «ατύχημα» να αντιμετωπιστεί ως πρόβλημα και όχι ως αναγκαία θετική αφετηρία μιας άλλης πορείας για τη χώρα. Είναι σήμερα επιτακτικό, προτού παγιωθεί η αντίληψη ότι τίποτα δεν μπορεί να αλλάξει, να υπάρξει πολιτική και κινηματική απάντηση που να καταγγέλλει τους εκβιασμούς και την υποχωρητικότητα, και να υψώσει τοίχος αντίστασης και στον εκβιασμό των δανειστών και στην προοπτική νέας μνημονιακής συμφωνίας, αλλά και να λέει ότι μπορεί να υπάρξει σήμερα άλλος δρόμος:\n·με διακοπή των διαπραγματεύσεων,\n·με παύση πληρωμών στο χρέος,\n·με δημόσιο έλεγχο της κεντρικής τράπεζας και του τραπεζικού συστήματος,\n·με συνεχείς «μονομερείς ενέργειες» υπέρ των λαϊκών συμφερόντων (κατάργηση ιδιωτικοποιήσεων, πλήρης αποκατάσταση των δικαιωμάτων των εργαζομένων, αύξηση δημόσιων δαπανών, προσλήψεις),\n·με έξοδο από το ευρώ και συνολικά το θεσμικό πλαίσιο της ΕΕ.\nΗ ταπείνωση δεν είναι μονόδρομος. Η ρήξη είναι ακόμη εφικτή!\n5. Την ίδια στιγμή οφείλουμε να παραδεχτούμε ότι η κατάσταση μέσα στο λαϊκό κίνημα δεν είναι αυτή που αντιστοιχεί στις προκλήσεις της περιόδου. Η συσσωρευμένη κόπωση από τη λιτότητα και την ανεργία, η καλλιέργεια από το ΣΥΡΙΖΑ της λογικής της ανάθεσης, η απουσία μιας συστηματικής και συντονισμένης προσπάθειας για ανάκαμψη του κινήματος έχουν αφήσει τα χνάρια τους. Αυτό δεν μειώνει τη σημασία των αγώνων που γίνονται ή έγιναν το προηγούμενο διάστημα. Απλώς διαπιστώνει τον τρόπο που η αδυναμία να προχωρήσει το αίτημα της ταξικής ανασυγκρότησης παροπλίζει το οργανωμένο λαϊκό κίνημα την ώρα ακριβώς που θα το θέλαμε να βγει στο προσκήνιο και να πρωταγωνιστήσει.\n6. Το αποτέλεσμα είναι σήμερα μέσα στον κόσμο του αγώνα να αυξάνεται η αγωνία και η αναζήτηση μιας αγωνιστικής διεξόδου που να μην είναι ούτε στήριξη της κυβέρνησης (κριτική ή άκριτη) ούτε όμως και απλή καταγγελία. Ο κόσμος του αγώνα διεκδικεί και απαιτεί όχι μόνο την αναγκαία κριτική στη δεξιά στροφή και της παλινωδίες της κυβέρνησης του ΣΥΡΙΖΑ, αλλά και την προβολή μιας εναλλακτική διεξόδου αγωνιστικής διεκδίκησης και μεταβατικού προγράμματος που να μην αφήνει να κλείσει το ιστορικό παράθυρο ευκαιρίας που η ίδια η δράση του εργατικού και λαϊκού κινήματος άνοιξε τα προηγούμενα χρόνια.\n7. Οι υπαρκτές αριστερές και φωνές και αναζητήσεις μέσα στο ΣΥΡΙΖΑ παραμένουν εγκλωβισμένες στη λογική της τοποθέτησης κύρια σε εσωκομματικό επίπεδο και στην πρακτική της συνευθύνης για το κυβερνητικό έργο. Είναι ευάλωτες στο να μετατρέπονται σε χειροκροτητές της ηγεσίας όταν αυτή διαλέγει τη ρητορική της «ρήξης» και δεν αρθρώνουν την εναλλακτική. Την ίδια στιγμή το ΚΚΕ περιορίζεται σε μια αδιέξοδη πολεμική και γενικόλογη καταγγελία που στην πραγματικότητα δεν προσφέρει εναλλακτική διέξοδο.Περισσότερο παρά ποτέ χρειάζεται μια Αριστερά που να οργανώνει το λαό στη γραμμή της αναγκαίας ρήξης με κεφάλαιο, ΕΕ και χρέος, που να ενισχύει τη λαϊκή αυτοπεποίθηση, που να δίνει σχήμα και προοπτική στην ελπίδα. Σε αυτή την κατεύθυνση στρατεύονται οι πρωτοβουλίες της ΑΝΤΑΡΣΥΑ για τη συσπείρωση και τη μετωπική συμπόρευση όλων των δυνάμεων και των αγωνιστών που αναζητούν δρόμους ρήξης.\n7. Σε αυτό το πλαίσιο, θεωρούμε πολύ σημαντικό να υπάρξει μαζική κινητοποίηση και δράση για την αποτροπή του ενδεχομένου να υπογραφεί μια νέα μνημονιακή συμφωνία. Αυτό κατά τη γνώμη μας απαιτεί ενωτικά και μαζικά συλλαλητήρια, με πρωτοβουλία των φορέων του λαϊκού κινήματος αλλά και των μαχόμενων δυνάμεων της Αριστεράς, και όχι κινητοποιήσεις στήριξης της διαπραγματευτικής τακτικής κυβέρνησης. Θέλουμε αγωνιστικά σημεία αναφοράς με κεντρικά συνθήματα: «Φτάνει πια με τους εκβιασμούς!», «Δεν χρωστάμε, δεν πουλάμε, δεν πληρώνουμε!», «Όχι σε νέο Μνημόνιο!». Σε αυτό το πλαίσιο στηρίζουμε πρωτοβουλίες όπως το συλλαλητήριο της ΑΔΕΔΥ στις 21/06. Πρέπει, όμως, σε συντονισμό και συνεννόηση και με άλλες αριστερές δυνάμεις να δούμε πώς μπορεί να κλιμακωθεί αυτή κινητοποίηση, να μπορέσει ενωτικά να αγκαλιάσει όλο τον κόσμο του αγώνα, να μπορέσει να είναι όντως εκείνη η ασφυκτική και κινηματική πίεση απέναντι στην υποχωρητικότητα της κυβέρνησης και τον κίνδυνο νέων μνημονίων. Στόχος μας πρέπει να είναι όχι απλώς η καταγγελία αλλά πάνω από όλα η ενεργοποίηση και συσπείρωση του λαού και του εργατικού κινήματος ώστε να μπορέσει να επιβάλλει το δικό του δρόμο. Ταυτόχρονα, η πάλη σήμερα ενάντια στους εκβιασμούς των δανειστών και απέναντι στη νέα συμφωνία είναι και ο βασικός δρόμος ώστε να σταματήσουν ευρύτερα λαϊκά στρώματα να αντιμετωπίζουν φοβικά το ενδεχόμενο της ρήξης.\n8. Το ζήτημα του χρέους αποκτά κεντρική σημασία σήμερα. Είναι πολύ σημαντικό ότι η Επιτροπή Αλήθειας της Βουλής καταλήγει στο συμπέρασμα ότι και το μνημονιακό χρέος είναι παράνομο και επονείδιστο και καλεί την κυβέρνηση να μην το αποπληρώσει, δικαιώνοντας την πάγια θέση της αντικαπιταλιστικής Αριστεράς για διαγραφή και όχι «αναδιάρθρωση» του χρέους. Είναι επιτακτικό και εμείς να εντατικοποιήσουμε την προσπάθειά μας και να κλιμακώσουμε την καμπάνια για τη διαγραφή του χρέους στηρίζοντας με τον πιο αποφασιστικό τρόπο τη δουλειά της Κίνησης για τη Διαγραφή του Χρέους.\n9. Όμως, είναι σαφές ότι σήμερα η πιο μεγάλη ιδεολογική τρομοκρατία εξακολουθεί να ασκείται σε σχέση με το θέμα του ευρώ. Σήμερα περισσότερο παρά ποτέ χρειάζεται να υπάρξει μαζική προβολή και ζύμωση της θέσης ότι η ρήξη με το ευρώ και η απειθαρχία απέναντι στις συνθήκες της ΕΕ είναι αναγκαίες συνθήκες για να πάνε πραγματικά αλλιώς τα πράγματα στον τόπο μας. Σε αυτό το πλαίσιο η πολύ σημαντική διοργάνωση του αντι-ΕΕ Φόρουμ στην Αθήνα 26-28 πρέπει να αποτελέσει την αφετηρία μιας ευρύτερης μαζικής καμπάνιας και κοινής ενωτικής πρωτοβουλίας με συμμετοχή όλων των δυνάμεων που είναι υπέρ της ρήξης με το ευρώ και την ΕΕ (ΑΝΤΑΡΣΥΑ, ΜΑΡΣ, «Σύλλογος Κορδάτος», αριστερές τάσεις μέσα σε ΣΥΡΙΖΑ κ.ά.)\n10. Την ίδια στιγμή η αντιφατική κατάσταση στο λαϊκό κίνημα επιβάλλει στην ΑΝΤΑΡΣΥΑ και τους αγωνιστές της να πάρει πρωτοβουλίες για την ανασυγκρότηση του λαϊκού κινήματος.\n- Στο εργατικό κίνημα πρέπει να βάλουμε πλάτη για να πάρουν ξανά μπροστά τα συνδικάτα και να σπάσει το κλίμα αμηχανίας και ανάθεσης που υπάρχει. Οφείλουμε να αξιοποιήσουμε τις δειλές κινήσεις της κυβέρνησης (άνοιγμα ΕΡΤ, επιστροφή διαθεσίμων και απολυμένων κ.ά) ως κατακτήσεις του κινήματος που δικαιώνουν τη γραμμή του αγώνα. Αντίστοιχα, πρέπει να μας εμπνεύσουν οι νίκες που είχαν κλάδοι όπου με πρωτοβουλία αγωνιστών από το δικό μας χώρο είχαμε νικηφόρες κινητοποιήσεις (π.χ. επισχέσεις υγειονομιών). Όμως, μια τέτοια γραμμή ανασυγκρότησης απαιτεί και συγκεκριμένη πολιτική κατεύθυνση: α) όχι γενικόλογη καταγγελία και αποφυγή του να συντονιζόμαστε με το κλίμα του ΚΚΕ που είναι «τίποτα δεν αλλάζει», β) συγκεκριμένα προγράμματα πάλης και αιχμές όπως είναι για παράδειγμαπάλη για άμεση επαναφορά των κατακτήσεων για συλλογικές συμβάσεις, μεσολάβηση και διαιτησία, γ) προσπάθεια για οικοδόμηση συσχετισμού αγωνιστικού και όχι απλή εξαγγελία κινητοποιήσεων, δ) δουλειά για συντονισμό με άλλες αγωνιστικές δυνάμεις και αποφυγή του σεχταρισμού\n- Στο κίνημα της νεολαίας είναι πολύ σημαντικό να υπάρξει προετοιμασία για μεγάλες μάχες μέσα στο επόμενο διάστημα. Η ταλάντευση της κυβέρνησης ως προς την κατάθεση του νομοσχεδίου Μπαλτά είναι ενδεικτική των πιέσεων που ασκούνται για να μείνει το κεκτημένο των νεοφιλεύθερων μεταρρυθμίσεων. Περισσότερο παρά ποτέ χρειάζεται να διαμορφωθεί μια «χάρτα αιτημάτων και αναγκών» της νεολαία που να μπορεί να ενώσει τους αγώνες ενάντια στις νεοφιλελεύθερες αναδιαρθρώσεις στην εκπαίδευση, με τους αγώνες ενάντια στην ανεργία και την επισφάλεια, με την πάλη ενάντια στην πολύμορφη καταστολή των κινημάτων της νεολαίας. Σε αυτό το πλαίσιο είναι πάρα πολύ σημαντικό να δώσουμε τη μάχη για τη διεύρυνση των ΕΑΑΚ ξεκινώντας από την αναγκαία συνεργασία τους με άλλα ριζοσπαστικά αριστερά ρεύματα στη νεολαία όπως το ΑΡΔΙΝ.\n-Στα τοπικά κινήματα είναι ανάγκη να συντονίσουμε το σύνολο των δυνάμεων που δραστηριοποιούνται σε μαχητική κινηματική κατεύθυνση απέναντι και στις καθεστωτικές αυτοδιοικητικές αρχές και απέναντι στην ολιγωρία και τις παλινωδίες της κυβέρνησης, στηρίζοντας τόσο όλα τα μαχητικά σχήματα που συγκροτούν κινηματική αντιπολίτευση όσο και τις προσπάθειες σε δήμους όπως το Χαλάνδρι και το Κερατσίνι για μια διαφορετική αντίληψη για τη διοίκηση ενός δήμου.\n11. Όμως, η συγκυρία απαιτεί, περισσότερο παρά ποτέ και ένα άλλο τοπίο στην Αριστερά. Ιστορική ευθύνη της ΑΝΤΑΡΣΥΑ είναι να συμβάλει στο αναγκαίο αριστερό ριζοσπαστικό μέτωπο γύρω από το μεταβατικό πρόγραμμα της ρήξης με χρέος, ευρώ και ΕΕ. Πρώτο βήμα σε αυτή την κατεύθυνση πρέπει να είναι η μετατροπή της μετωπικής πολιτικής συνεργασίας ΑΝΤΑΡΣΥΑ-ΜΑΡΣ σε ενιαίο δημοκρατικό πολιτικό μέτωπο με απόφαση της συνδιάσκεψης της ΑΝΤΑΡΣΥΑ και με βάση το κατακτημένο κοινό πολιτικό πλαίσιο. Όμως, δεν αρκεί: χρειάζεται και να μπορέσουμε να συναντηθούμε και με ένα ευρύτερο δυναμικό που απογοητεύεται από την δεξιά στροφή του ΣΥΡΙΖΑ και την αδιέξοδη γραμμή του ΚΚΕ. Κοινώς πρέπει από τώρα να κάνουμε όλα τα βήματα που θα οδηγήσουν από την απλή συσπείρωση των ιστορικών δυνάμεων της επαναστατικής Αριστεράς, στο αριστερό μέτωπο της ρήξης και της ανατροπής και της σύγχρονης νικηφόρας σοσιαλιστικής προοπτικής. Με αυτό τον τρόπο θα δικαιώσει και η ΑΝΤΑΡΣΥΑ με τον καλύτερο τρόπο την ιστορία της.\n12. Αυτή η πορεία σημαίνει ότι αναλαμβάνουμε την ευθύνη που μας αναλογεί για το ξαναζωντάνεμα των διαδικασιών της ΑΝΤΑΡΣΥΑ, ώστε να μπορέσει να συσπειρώσει ξανά το δυναμικό που έχει απομακρυνθεί από αυτό. Όμως, αυτό περνάει και μέσα από τη συλλογική και ειλικρινή μας αυτοκριτική για τα λάθη που κάναμε, την καθυστέρηση στη μετωπική πολιτική, την έλλειψη επεξεργασίας του μεταβατικού προγράμματος, την αδυναμία αναμέτρησης με κρίσιμα στρατηγικά ερωτήματα όπως ήταν αυτό της κυβέρνησης και της εξουσίας, συνολικά τη θεωρητική και πολιτική οκνηρία και το βόλεμα σε προηγούμενους τρόπους πολιτικής που δεν απαντούν στις νέες προκλήσεις. Αυτή είναι η πρόκληση που έχουμε να αντιμετωπίσουμε μπροστά στη συνδιάσκεψη της ΑΝΤΑΡΣΥΑ.


Αθανάσιος Βαμβακίδης: Ανέφικτη η έξοδος στις αγορές\nΤελ. ενημ.: 09.06.2017, 19:08\nΕυρωπαίοι αξιωματούχοι εμφανίζονται αισιόδοξοι για το Eurogroup της 15ης Ιουνίου, σχετικά με την εκταμίευση της επόμενης δόσης.\nΤη βεβαιότητα του προέδρου του Eurogroup Γερούν Ντάισελμπλουμ ότι θα υπάρξει συμφωνία για το πρόγραμμα στήριξης της Ελλάδας στο Eurogroup της 15ης Ιουνίου, δήλωσε ο εκπρόσωπός του, τονίζοντας όμως ότι η συμφωνία θα έχει να κάνει με την «πλήρη ολοκλήρωση της δεύτερης αξιολόγησης» και όχι κάποια ρύθμιση για το χρέος.\nΌπως σημείωσε ο εκπρόσωπος του κ. Ντάισελμπλουμ, η ολοκλήρωση της δεύτερης αξιολόγησης του προγράμματος ύψους 86 δισεκατομμυρίων ευρώ θα σημάνει την εκταμίευση νέων δόσεων του δανείου για την ελληνική κυβέρνηση, οι οποίες είναι απαραίτητες για να καταβληθούν τοκοχρεολύσια τον Ιούλιο.\nΠαράλληλα, στη συνεδρίαση του Eurogroup θα παρεβρεθεί και η γενική διευθύντρια του Διεθνούς Νομισματικού Ταμείου Κριστίν Λαγκάρντ, κάτι που ερμηνεύεται ως άλλη μια ένδειξη ότι οι διαφορές της ΕΕ και του ΔΝΤ για την Ελλάδα γεφυρώνονται σε ό,τι αφορά τα μέτρα για την ελάφρυνση του ελληνικού δημόσιου χρέους.\nΟρισμένοι από τους ευρωπαίους πιστωτές — κυρίως η Γερμανία — συνέδεαν την εκταμίευση νέων δόσεων με τη συμμετοχή του ΔΝΤ στο πρόγραμμα στήριξης, ωστόσο το Ταμείο από την πλευρά του συνδέει τη συμμετοχή του με νέα μέτρα ελάφρυνσης του ελληνικού χρέους για να βελτιωθεί η χρηματοοικονομική σταθερότητα.


Βιταμίνη C 500 mg Chewable Tablets - Orange Flavor\nΑρχική > Βιταμίνες & Μέταλλα > Βιταμίνη C 500 mg Chewable Tablets - Orange Flavor\nΜασώμενες Ταμπλέτες 90\nΣυμβάλλει στη μείωση της αίσθησης της κόπωσης\nΜε ευχάριστη γεύση Raspberry\nΗ Βιταμίνη C της Solgar® είναι μια υδατοδιαλυτή βιταμίνη που βοηθά στην καταπολέμηση των ελεύθερων ριζών, η οποία μπορεί να οδηγήσει σε οξειδωτικό στρες και την πρόωρη γήρανση των κυττάρων. * Μία από τις βασικές λειτουργίες της βιταμίνης C είναι ο σχηματισμός κολλαγόνου, ο οποίος είναι σημαντικός για την υγεία του δέρματος και των αρθρώσεων. Η βιταμίνη C παίζει επίσης σημαντικό ρόλο στη λειτουργία των λευκών αιμοσφαιρίων, τα οποία αποτελούν ζωτικά συστατικά του ανοσοποιητικού συστήματος. * Η φόρμουλα αυτή προσφέρεται σε μασώμενη μορφή, η οποία περιέχει 1 γραμμάριο προστιθέμενης ζάχαρης ανά μερίδα.\nΒιταμίνη C (L-ασκορβικό οξύ, ασκορβικό νάτριο, ασκορβικό ασβέστιο)\nΔιογκωτικοί παράγοντες (μικροκρυσταλλική κυτταρίνη, ξυλιτόλη)\nΦυσικές γεύσεις (συμπεριλαμβανομένου πορτοκαλιού)\nΑντισυσσωματωτικοί παργοντες (στεαρικό μαγνήσιο φυτικής προέλευσης, διοξείδιο του πυριτίου, στεαρικό οξύ φυτικής προέλευσης)\nΔεν περιέχει μαγιά, στάρι, σόγια, γλουτένη, γαλακτοκομικά προϊόντα και κατά την παρασκευή δεν χρησιμοποιούνται συντηρητικά, τεχνητά αρώματα ή χρώματα. Eίναι κατάλληλο για vegans.\nΛαμβάνεται ως συμπλήρωμα διατροφής για ενήλικες, 1 μασώμενη ταμπλέτα ημερησίως, κατά προτίμηση με τα γεύματα.\nVitamin C 500 mg Natural Cran- Raspberry Flavour Chewable Tablets


Η απάντηση Σφακιανάκη σε Ακρίτα και Βανδή! (βίντεο) | Diasimoi.GR\nΑρχή Blog Επικαιρότητα Η απάντηση Σφακιανάκη σε Ακρίτα και Βανδή! (βίντεο)\nΘεωρεί ότι όλοι εμείς οι Έλληνες είμαστε υπεύθυνοι για ό,τι έχει συμβεί στην πολιτική και στην οικονομία. Όταν η δημοσιογράφος του Star αναφέρει το όνομα της Έλενας Ακρίτα, ο Νότης ξεσπά και τη χαρακτηρίζει καθεστωτική και μέρος του συστήματος. Λέει ξεκάθαρα πως η κυρία Ακρίτα και άτομα σαν κι εκείνη είναι υπεύθυνοι για ό,τι μας έχει συμβεί. Όταν ρωτήθηκε για τη στάση της Δέσποινας Βανδή ο Νότης τόνισε πως τα όσα εκείνη είπε περί των μεταναστών γονιών της, ήταν άτοπα και άκαιρα, μιας και ο ίδιος έχει υπάρξει μετανάστης με τη μητέρα του. Δήλωση, ότι ανεξάρτητα με την αποχώρηση της Βανδή, το μαγαζί θα ανοίξει κανονικά και κάθε απόφαση είναι σεβαστή. Δείτε τι ακριβώς είπε στο παρακάτω βίντεο.


ΕΘΝΕΓΕΡΣΙΣ: Οι αγώνες του Αγίου Παϊσίου ως αρχαρίου μοναχού - Ιερομόναχος Ισαάκ\nΟι αγώνες του Αγίου Παϊσίου ως αρχαρίου μοναχού - Ιερομόναχος Ισαάκ\nΟ άγιος Παΐσιος στην αρχή πήγε στο μοναστήρι του Εσφιγμένου. (Τότε δεν είχε γίνει ακόμη ζηλωτικό). Έγινε δεκτός από τον ηγούμενο Καλλίνικο, έβαλε μετάνοια και άρχισε την δοκιμή.\nΑργότερα τον τοποθέτησαν στο ξυλουργείο, γιατί ήξερε την τέχνη του ξυλουργού. Όλη την ημέρα νηστικός πλάνιζε καστανιές με την μεγάλη χειροπλάνη. Ήταν για κάθε έργο επιτήδειος, ικανώτατος και ταχύτατος. Ακόμη και τα σαμάρια των ζώων του Μοναστηριού τα έκανε «σαν έπιπλα».\nΉταν επίσης υπεύθυνος για δυο παρεκκλήσια έξω από το Μοναστήρι. Κάθε ημέρα άναβε τα καντήλια, τα περιποιείτο και φρόντιζε να γίνεται κάπου-κάπου θεία Λειτουργία.\nΤις ημέρες κοπίαζε σωματικά και τις νύχτες παρέμενε άυπνος, προσευχόμενος και δοξολογώντας τον Θεό. Αισθανόταν μεγάλη κούραση αλλά ήταν ανυποχώρητος στην άσκηση. Συνεχώς προσέθετε νέους αγώνες, πάντα με ευλογία και παρακολούθηση από τον Ηγούμενο. Όλα τα έκανε με χαρούμενη διάθεση.\nΈλεγε: «Κάναμε πολύ σκληρή δουλειά στον τόρνο όλη την ημέρα. Το βράδυ πήγαινα στο Αρχονταρίκι και βοηθούσα μέχρι τις 10 ή 11 η ώρα. Δεν μου έμενε χρόνος ούτε για πνευματικά.\nΓι’ αυτό στην συνέχεια, όταν πήγαινα στο κελλί μου, δεν κοιμόμουν, μόνο έβαζα ένα τέταρτο τα πόδια ψηλά για να ξεκουραστούν λίγο και να κατέβη το αίμα (που μαζευόταν από την πολύωρη ορθοστασία). Μετά στεκόμουν όρθιος σε μια λεκάνη με νερό, για να μη με παίρνη ο ύπνος, και έκανα τα κομποσχοίνια.\nΚοιμόμουν μισή μέχρι μία ώρα και μετά πήγαινα στην ακολουθία για να διαβάσω το Μεσονυκτικό. Και επειδή είχα τον λογισμό μήπως δεν θα κατάφερνα αργότερα να κάνω τα καθήκοντα του μεγαλοσχήμου, ζήτησα ευλογία από τον Ηγούμενο και μου έδωσε, να κάνω τον κανόνα του μεγαλοσχήμου από δόκιμος, όχι από εγωισμό, αλλά μήπως δεν μπορέσω να ανταποκριθώ στις υποχρεώσεις του Σχήματος. Δεν τάκανα με υπερηφάνεια. «Αν δεν μπορώ», έλεγα, «να μην κοροϊδεύω τον εαυτό μου»».\nΤον χειμώνα δεν άναβε φωτιά. Είχε τόση υγρασία στο κελλί, που η μούχλα γινόταν σαν βαμβάκια στους τοίχους. Όταν το κρύο ήταν ανυπόφορο, είχε ένα δέρμα ζώου, από αυτά που έκανε τα σαμάρια, και τύλιγε τα πόδια του.\nΚοιμόταν για άσκηση κάτω στις πλάκες και άλλες φορές στα τούβλα που «ήταν πιο φιλάνθρωπα». Δούλευε έξω στο κρύο μόνο με το ζωστικό και έβαζε από μέσα ένα χαρτί για να τον προστατεύη λίγο.\nΣτην τράπεζα δεν έτρωγε όλο το φαγητό. Άφηνε πάντα λίγο και όταν είχε τυρί το σκέπαζε με το φαγητό και δεν το έτρωγε. Πριν από την Μεγάλη Σαρακοστή είχαν τυπικό στο Μοναστήρι να δίνουν σε όλους τους πατέρες από ένα κουτί γάλα.\nΚαι εκείνο ο Αρσένιος δεν το έπινε, αλλά το έδινε στον γερω-Νικήτα που ήταν προφυματικός. Στη νηστεία τα φασόλια δεν τα μασούσε καλά, για να αργούν να χωνέψουν και έτσι να τον κρατούν κάπως.\nΆρχισαν σιγά-σιγά να γίνωνται αντιληπτές στους πατέρες η άσκηση και η ευλάβειά του. Οι ιερείς τον προτιμούσαν να τους ψάλλη στα παρεκκλήσια.\nΑπό το βιβλίο: Ιερομονάχου Ισαάκ, ΒΙΟΣ ΓΕΡΟΝΤΟΣ ΠΑΪΣΙΟΥ ΤΟΥ ΑΓΙΟΡΕΙΤΟΥ, Στ’ έκδοσις, Άγιον Όρος 2008, σελ. 89.\nΣΑΜΙΟΣ ΑΝΑΧΩΡΗΤΗΣ 30 Σεπτεμβρίου 2019 - 1:02 π.μ.\nΚαι εμείς αν πάμε μια φορά την εβδομάδα στην εκκλησία και κάτσουμε μια ώρα (και αυτή στην καρέκλα) το θεωρούμε και άσκηση, τρομάρα μας....\nΑνώνυμος 30 Σεπτεμβρίου 2019 - 11:49 π.μ.\nΥπαρχουν και αυτοι που δεν "ασκουνται"\nετσι οπως το περιγραφεις.


Οι αρνητές “τινάζουν στον αέρα” την Απογραφή – Ψάχνουν απογραφείς μετά το κύμα παραιτήσεων\nΔεν έχει σταματημό ο κατήφορος του Ποσειδώνα\n“Κορωνοσήλειο” που ανοίγει πολύ επικίνδυνους δρόμους\n2η νίκη -1η εντός έδρας για τα κορίτσια του Αιγέα\nΒαριά καμπάνα για ανασφάλιστη απασχόληση συνταξιούχου!!!\nΤο Χιώτικο πάρτυ συνεχίζεται στην Πελοπόννησο (ΒΙΝΤΕΟ)\nΑγγελίες Ελλάδα Ωρα του πολίτη\n23 Νοεμβρίου 2021 chiosin\nΤο “κίνημα των αρνητών” τινάζει στον αέρα τη διαδικασία απογραφής του πληθυσμού…\nΠολύ συχνά, οι απογραφείς έρχονται αντιμέτωποι με την αντίδραση των πολιτών, οι οποίοι δεν διστάζουν να τους κλείσουν την πόρτα… κατάμουτρα, κάτι που ήδη έχει οδηγήσει αρκετούς εξ αυτών στην παραίτηση.\n«Η απογραφή έχει ξεκινήσει. Αντιμετωπίζουμε πολλές δυσκολίες. Ο κόσμος αρνείται όχι μόνο να απογραφεί, αρνείται να δεχτεί τους απογραφείς, να τους ακούσει. Αυτή είναι η μεγαλύτερη κατηγορία αρνητών, οι οποίοι δημιουργούν το πρόβλημα στη διενέργεια της απογραφής. Πηγαίνει ο απογραφέας, χτυπά το κουδούνι και του κλείνουν κατάμουτρα την πόρτα πριν προλάβει να τους πει οτιδήποτε. Αυτά τα άτομα, αφού ενημερωθούν κατόπιν ότι πρόκειται όντως για την απογραφή, τηλεφωνούν στο γραφείο μας και μας ζητούν να τους δώσουμε τον μοναδικό κωδικό για να αυτοαπογραφούν», εξηγεί μιλώντας στην ΕΡΤ ο προϊστάμενος της Στατιστικής Υπηρεσίας του νομού Αχαΐας Νίκος Μουρτζούχος.\nΑναφερόμενος στους απογραφείς, τόνισε πως δεν είναι επαγγελματίες ερευνητές για να έχουν συνηθίσει σε τέτοιες συμπεριφορές και έρχονται και παραιτούνται.\n«Στη δημοτική ενότητα Πατρέων σε σύνολο 700 απογραφέων μέχρι στιγμής έχουμε αντικαταστήσει τους 500, οι οποίοι παραιτήθηκαν», δήλωσε.\n«Δεν είναι μόνοι οι λόγοι συμπεριφοράς που κάνουν τους απογραφείς να παραιτούνται. Ένας άλλος λόγος είναι ο οικονομικός», συμπλήρωσε ο ίδιος.\nΟ Αλέξανδρος μίλησε για την εμπειρία του ως απογραφέας.\n«Βλέπουμε πολύ κόσμο δύσπιστο, να μην ανοίγει τις πόρτες. Αρνούνται να βγουν στο μπαλκόνι, όχι μόνο να ανοίξουν τις πόρτες. Και το έργο μας γίνεται πολύ δύσκολο. Παραιτούνται συνεχώς απογραφείς και είναι δύσκολο να αντικατασταθούν», συμπλήρωσε ο Αλέξανδρος.\n← Χίος: 43χρόνος «έσβησε» στο σπίτι του\nΚΟΙΝΩΦΕΛΕΣ ΙΔΡΥΜΑ ‘ΜΑΡΙΑ ΤΣΑΚΟΣ’ ΠΑΡΟΥΣΙΑΣΗ ΤΟΥ ΛΕΥΚΩΜΑΤΟΣ →\nΠλοίο “παλεύει” να δέσει στη Σίκινο με 8 μποφόρ (VIDEO)\n6 Μαρτίου 2020 5 Μαρτίου 2020 chiosin\nΝέος ισχυρός σεισμός μεταξύ Χίου και Λέσβου\n1 Φεβρουαρίου 2021 chiosin\nΘανατηφόρο τροχαίο στον Καρφά\n17 Σεπτεμβρίου 2019 17 Σεπτεμβρίου 2019 chiosin


Χυμός σπανακιού: 4 αποδεδειγμένα οφέλη για την υγεία σας – B by Nadia Boule arrow-right cart chevron-down chevron-left chevron-right chevron-up close menu minus play plus search share user email pinterest facebook instagram snapchat tumblr twitter vimeo youtube subscribe dogecoin dwolla forbrugsforeningen litecoin amazon_payments american_express bitcoin cirrus discover fancy interac jcb master paypal stripe visa diners_club dankort maestro trash\nΧυμός σπανακιού: 4 αποδεδειγμένα οφέλη για την υγεία σας\nΤο σπανάκι είναι μια πραγματική θρεπτική δύναμη, καθώς είναι πλούσιο σε βιταμίνες, μέταλλα και αντιοξειδωτικά.\nΣυγκεκριμένα, δεν είναι ανάγκη να το βάζετε μόνο σε σαλάτες και συνοδευτικά. Ο χυμός φρέσκου σπανακιού έχει γίνει ένας δημοφιλής τρόπος για να απολαύσετε αυτό το πράσινο λαχανικό.\nΣτην πραγματικότητα, ο χυμός σπανακιού συνδέεται με μια σειρά από εντυπωσιακά οφέλη για την υγεία.\nΕδώ είναι 4 από τα κορυφαία επιστημονικά οφέλη που κερδίζετε από τον χυμό σπανακιού.\nΗ κατανάλωση χυμού σπανακιού είναι ένας πολύ καλός τρόπος για να ενισχύσετε την αντιοξειδωτική πρόσληψη.\nΤα αντιοξειδωτικά εξουδετερώνουν τα ασταθή μόρια που ονομάζονται ελεύθερες ρίζες, προστατεύοντας έτσι από το οξειδωτικό στρες και τις χρόνιες ασθένειες.\nΟ χυμός σπανακιού είναι γεμάτος με λουτεΐνη και ζεαξανθίνη, δύο αντιοξειδωτικά απαραίτητα για τη διατήρηση της υγιούς όρασης.\nΟρισμένες έρευνες δείχνουν ότι αυτές οι ενώσεις βοηθούν στην προστασία από τον εκφυλισμό της ωχράς κηλίδας που σχετίζεται με την ηλικία, μια κοινή πάθηση που μπορεί να προκαλέσει προοδευτική απώλεια όρασης.\nΜια ανασκόπηση έξι μελετών συνέδεσε την αυξημένη πρόσληψη ζεαξανθίνης και λουτεΐνης με χαμηλότερο κίνδυνο καταρράκτη, μια κατάσταση των ματιών που θολώνει το φακό του ματιού σας.\nΕπιπλέον, ο χυμός σπανακιού έχει υψηλή περιεκτικότητα σε βιταμίνη Α, η οποία είναι σημαντική για την υγεία των ματιών. Η ανεπάρκεια αυτής της βιταμίνης μπορεί να προκαλέσει ξηροφθαλμία και νυχτερινή τύφλωση.\nΑν και η ακριβής ποσότητα ποικίλλει ανάλογα με το πόσιμο νερό που χρησιμοποιείτε και εάν προσθέτετε άλλα συστατικά, ο χυμός 4 φλιτζανιών (120 γραμμάρια) ακατέργαστου σπανακιού παράγει γενικά περίπου 1 φλιτζάνι (240 mL) χυμού.\nΜε τη σειρά του, αυτή η ποσότητα χυμού παρέχει σχεδόν το 63% της ημερήσιας αξίας (DV) για τη βιταμίνη Α.\nΟ χυμός σπανακιού έχει υψηλή περιεκτικότητα σε νιτρικά άλατα, ένας τύπος ένωσης που μπορεί να βοηθήσει στη διαστολή των αιμοφόρων αγγείων σας. Με τη σειρά του, αυτό μπορεί να μειώσει την αρτηριακή πίεση και να αυξήσει τη ροή του αίματος.\nΜια 7ήμερη μελέτη σε 27 άτομα διαπίστωσε ότι η καθημερινή κατανάλωση σούπας σπανακιού μείωσε την αρτηριακή πίεση και την αρτηριακή δυσκαμψία.\nΣε μια άλλη μικρή μελέτη, 30 άτομα που έτρωγαν πλούσιο σε νιτρικά σπανάκι εμφάνισαν χαμηλότερη συστολική αρτηριακή πίεση και βελτιωμένη κατάσταση του αζώτου.\nΈνα φλιτζάνι (240 mL) χυμού σπανακιού περιέχει επίσης πάνω από το 14% του DV για κάλιο - ένα μέταλλο που εμπλέκεται στη ρύθμιση της αρτηριακής πίεσης ελέγχοντας την ποσότητα νατρίου που εκκρίνεται μέσω των ούρων σας.\nΜπορεί να ενισχύει την υγεία των μαλλιών και του δέρματος\nΟ χυμός σπανακιού είναι μια εξαιρετική πηγή βιταμίνης Α, με σχεδόν το 63% του DV σε 1 φλιτζάνι (240 mL).\nΑυτή η βιταμίνη βοηθά στη ρύθμιση της δημιουργίας κυττάρων του δέρματος και παράγει βλεννογόνο για προστασία από λοιμώξεις.\nΈνα φλιτζάνι (240 mL) χυμού σπανακιού περιέχει επίσης περίπου το 38% του DV για τη βιταμίνη C, η οποία είναι απαραίτητη υδατοδιαλυτή βιταμίνη που διπλασιάζεται ως αντιοξειδωτικό.\nΜελέτες δείχνουν ότι η βιταμίνη C προστατεύει το δέρμα σας από το οξειδωτικό στρες, τη φλεγμονή και τη βλάβη του δέρματος, τα οποία μπορούν να επιταχύνουν τα σημάδια γήρανσης. Επιπλέον, βοηθά στη σύνθεση κολλαγόνου, μιας πρωτεΐνης συνδετικού ιστού που προάγει την επούλωση τραυμάτων και την ελαστικότητα του δέρματος.\nΕπιπλέον, η βιταμίνη C μπορεί να αυξήσει την απορρόφηση σιδήρου και ακόμη και να αποτρέψει την τριχόπτωση που σχετίζεται με την έλλειψη σιδήρου.\nΕνώ ο χυμός σπανακιού σχετίζεται με ορισμένα οφέλη, υπάρχουν μερικά μειονεκτήματα που πρέπει να λάβετε υπόψη.\nΓια αρχή, το μεγαλύτερο μέρος της διαθέσιμης έρευνας επικεντρώνεται στο ίδιο το σπανάκι - όχι στον χυμό. Επομένως, απαιτούνται περαιτέρω μελέτες για το χυμό.\nΕπιπλέον, ο χυμός αφαιρεί το μεγαλύτερο μέρος των ινών από το σπανάκι, το οποίο θα μπορούσε να περιορίσει ορισμένα από τα οφέλη του.\nΜελέτες δείχνουν ότι οι ίνες μπορούν να βοηθήσουν στη βελτίωση του ελέγχου του σακχάρου στο αίμα, της απώλειας βάρους και της αρτηριακής πίεσης και των επιπέδων χοληστερόλης. Μπορεί επίσης να προστατεύσει από διάφορες πεπτικές διαταραχές, όπως αιμορροΐδες, δυσκοιλιότητα, παλινδρόμηση οξέος και εκκολπωματίτιδα.\nΤο σπανάκι έχει επίσης υψηλή περιεκτικότητα σε βιταμίνη Κ, μεγάλες ποσότητες των οποίων μπορούν να επηρεάσουν τα αραιωτικά του αίματος όπως η βαρφαρίνη. Εάν παίρνετε αραιωτικά αίματος, συμβουλευτείτε έναν επαγγελματία υγείας πριν προσθέσετε τον χυμό σπανακιού στην καθημερινή σας ρουτίνα.\nΕίναι επίσης σημαντικό να διαβάσετε προσεκτικά τις ετικέτες εάν αγοράζετε χυμούς που αγοράζονται από καταστήματα, καθώς ορισμένες ποικιλίες μπορεί να έχουν υψηλή περιεκτικότητα σε ζάχαρη.\nΤέλος, λάβετε υπόψη ότι ο χυμός σπανακιού δεν πρέπει να χρησιμοποιείται ως υποκατάστατο γεύματος, καθώς δεν διαθέτει πολλά από τα απαραίτητα θρεπτικά συστατικά για μια ισορροπημένη διατροφή.\nΑντίθετα, πρέπει να τον πίνετε για να συμπληρώσετε μια υγιεινή διατροφή, απολαμβάνοντας το μαζί με μια ποικιλία από άλλα ολόκληρα φρούτα και λαχανικά.\nΟ χυμός σπανακιού έχει υψηλή περιεκτικότητα σε αντιοξειδωτικά και ευεργετικές ενώσεις που μπορούν να προστατεύσουν την όρασή σας, να μειώσουν την αρτηριακή πίεση και να βελτιώσουν την υγεία των μαλλιών και του δέρματος.\nΩστόσο, έχει χαμηλή περιεκτικότητα σε φυτικές ίνες και δεν αποτελεί την κατάλληλη αντικατάσταση γεύματος, καθώς δεν διαθέτει σημαντικά θρεπτικά συστατικά όπως πρωτεΐνες και υγιεινά λίπη.\nΕάν πίνετε χυμό σπανακιού, φροντίστε να το απολαύσετε μαζί με άλλα ολόκληρα, θρεπτικά τρόφιμα ως μέρος μιας ισορροπημένης διατροφής


[Τρίτη άποψη] Η Ελλάδα της αναίδειας - ΤΑ ΝΕΑ\ntanea.gr > Απόψεις > [Τρίτη άποψη] Η Ελλάδα της αναίδειας\n[Τρίτη άποψη] Η Ελλάδα της αναίδειας\n2 Αυγούστου 2013 | 02:42\nΕίμαστε μια κατακερματισμένη κοινωνία, άρα υπάρχουν «πολλαπλές Ελλάδες», τις οποίες ανέδειξε και φώτισε η οικονομική κρίση και κάθε καλοκαίρι τις χρωματίζει με μελανότερα χρώματα. Υπάρχει ασφαλώς η Ελλάδα που ζει την κρίση, η Ελλάδα των μισθωτών και συνταξιούχων που υποφέρουν από τις συνέπειες των μέτρων, αλλά υπάρχει και η Ελλάδα των φοροφυγάδων που μετακινούν όλο το κόστος της κρίσης στις ασθενέστερες δυνάμεις της κοινωνίας. Υπάρχει όμως και μια άλλη Ελλάδα, χειρότερη: η «Ελλάδα της αναίδειας» ή, ακριβέστερα, «της αλητείας». Την ιδιότητα αυτή αποδίδω σε «αυτούς που συμπεριφέρονται ανάγωγα, προκλητικά, πρόστυχα», «αυτούς που εκδηλώνουν προκλητικά αντικοινωνική συμπεριφορά» (από το λεξικό Μπαμπινιώτη). Και τελευταία, υπάρχουν πολλά συμπτώματα τέτοιας συμπεριφοράς.\nΠροκλητικά αντικοινωνική συμπεριφορά, π.χ., αποτελεί, σε περίοδο δεινής κοινωνικής κρίσης που εγγίζει τα όρια της ανθρωπιστικής καταστροφής, με αυξανόμενο τον αριθμό των ανέργων, αστέγων, φτωχών, των αυτοκτονιών κ.ά., να επιδίδεται κάποιος σε κραιπάλη δαπανών, να σπαταλά ασύστολα με επιδεικτικό τρόπο τεράστια ποσά για τη διασκέδασή του αδιαφορώντας για τα προβλήματα της χώρας, σαν να μη συμβαίνει τίποτα ή σαν η Μύκονος και κάποιοι άλλοι τουριστικοί προορισμοί να μην ανήκουν στην ελληνική επικράτεια.\nΠρόκειται για «προκλητική αντικοινωνική συμπεριφορά», με άλλα λόγια για αλητεία. «Προκλητική αντικοινωνική συμπεριφορά» αποτελεί το να βρίζεις χυδαία τους ηγέτες άλλων κρατών-μελών σε μια στιγμή που η χώρα προσπαθεί με επίπονες κινήσεις να βελτιώσει την εικόνα της, να αποκαταστήσει την αξιοπιστία και τη σοβαρότητά της, να εμφανιστεί ως κανονική ευρωπαϊκή χώρα. Και επειδή διαφωνείς με την πολιτική που (εμφανίζεται να) εκπορεύεται από την άλλη χώρα δεν την κριτικάρεις, στηλιτεύεις ή ό,τι άλλο θεμιτό θα ήθελες (και που ίσως θα έπρεπε), αλλά σε μια έξαρση πρωτόγονου εθνολαϊκιστικού πατριωτισμού της παραλίας επιδίδεσαι σε ακατονόμαστες ύβρεις προσβάλλοντας ηγέτες και, ακόμη χειρότερο, λοιδορώντας την αναπηρία ηγετών σε μια φτηνή, ρατσιστικού περιεχομένου, επίθεση που, μεταξύ των 0άλλων, υποκρύπτει τη διάθεση να αναδείξεις τη δήθεν μοναδικότητα, τον δήθεν περιούσιο χαρακτήρα, τη δήθεν φυλετική υπεροχή σου σε μια πράξη επιβεβαίωσης του «ελληνικού εξαιρετισμού».\nΟλα αυτά, βεβαίως, δεν διαφεύγουν από την προσοχή της «Bild». Ούτε χρειάζεται ούτε πρέπει να είναι κανείς «καλό παιδί» απέναντι σε οποιαδήποτε άλλη χώρα, και πολύ περισσότερο στη Γερμανία. Χρειάζεται και πρέπει, όμως, να είναι σοβαρός. Και εν πάση περιπτώσει, δεν μπορεί να γίνονται τιμητές και πολύ περισσότερο υβριστές τής οποιασδήποτε χώρας όλοι αυτοί που έχουν μείνει εντελώς αλώβητοι από τα επώδυνα μέτρα, είτε φοροδιαφεύγοντας είτε με οποιονδήποτε άλλο τρόπο. Ο μέσος πολίτης που έχει δει το εισόδημά του να εξανεμίζεται έχει δικαίωμα στην υπερβολή, ακόμη και στην ύβρη. Τέτοιο δικαίωμα δεν έχει ο «εκ του ασφαλούς υβρίζων». Αυτό συνιστά υποκρισία που συγκαλύπτει ενοχή, αλλά και φόβο για το ενδεχόμενο ο ανάπηρος αλλά εξοργισμένος Βόλφγκανγκ Σόιμπλε να πιέσει ακόμη περισσότερο προκειμένου να συμμετάσχουν στο κόστος της εξόδου της χώρας από την κρίση όσοι σήμερα ξεδιάντροπα διαφεύγουν και επιδεικτικά προκαλούν με τη συμπεριφορά τους, όχι μόνο την ελληνική κοινωνία αλλά και όλη την Ευρώπη. Γιατί συνιστά πρόκληση, τη στιγμή που η Ελλάδα εγείρει ουσιαστικά «τον δίσκο της επαιτείας», τη στιγμή που εκλιπαρεί για τη δόση προκειμένου να πληρώσει πετσοκομμένους μισθούς και συντάξεις, προκειμένου να μη χρεοκοπήσει, να επιδίδεσαι σε επίδειξη καταναλωτικής χλιδής.\nΟλα αυτά δεν είναι τα μόνα φαινόμενα που δείχνουν ότι η χώρα δεν διολισθαίνει απλώς σε αντιδημοκρατικά παθογενείς καταστάσεις, αλλά βυθίζεται παράλληλα στον εκχυδαϊσμό της κοινωνικής και της πολιτικής ζωής. Δεν ανήκω στους ηθικολόγους. Αναγνωρίζω ότι η πολιτική συμπεριφορά χρειάζεται να είναι συμπεριφορά κανονικού, φυσιολογικού ανθρώπου, με τις ανθρώπινες εξάρσεις της. Αλλά αυτά που λέγονται τελευταία στο Κοινοβούλιο, π.χ., ξεπερνούν κάθε όριο. Οδηγούν στον απόλυτο εξευτελισμό, στον εκχυδαϊσμό του πολιτικού λόγου, μετατρέπουν την πολιτική συμπεριφορά σε κάτι πρόστυχο (εκτός από τις οποιεσδήποτε άλλες πτυχές, την ανάδειξη φερ' ειπείν των διακρίσεων για λόγους φύλου, γενετήσιου προσανατολισμού, αναπηρίας, ηλικίας...). Τέτοιες πράξεις συνιστούν πράξεις αλητείας που προέρχονται από «αυτούς που συμπεριφέρονται ανάγωγα, προκλητικά, πρόστυχα σαν άνθρωποι του δρόμου».\nΟλες αυτές οι καταστάσεις, οι ανωμαλίες, χρειάζεται να σταματήσουν. Είναι εθνική επιταγή...\nΙωακειμίδης Π Κ 2 Αυγούστου 2013 | 02:42\nProject Syndicate Είναι αυτή η χρονιά του γουάν;\nΗ συνωμοσία των εχθρών του λαού και ο ηγέτης\nΑγιογραφίες Ο ευφημισμός\nΗ άλλη όψη Τα στάσιμα νερά των Βρυξελλών\nThe Guardian / ΤΑ ΝΕΑ Το φως στην άκρη του τούνελ είναι ακόμα μακριά\nΑΠΟ ΜΗΧΑΝΗΣ... ΓΡΑΦΙΑΣ Νέες καταγγελίες\nΟ αμετανόητος κύριος Σαμαράς\nΒαβέλ Συμφωνώντας με τον Σόιμπλε\nΕναλλάξ Κρατικός συνδικαλισμός;\nΓΝΩΜΗ Αφού το καταφέραμε πριν, μπορούμε και τώρα...


ΠΟΛ.1096/30.7.2009 Καταβολή μειωμένων τελών κυκλοφορίας από λόγους μη οφειλόμενους αποκλειστικά στην υπαιτιότητα του φορολογουμένου. :: TAXnews\nHomepage > ΠΟΛ.1096/30.7.2009 Καταβολή μειωμένων τελών κυκλοφορίας από λόγους μη οφειλόμενους αποκλειστικά στην υπαιτιότητα του φορολογουμένου.\nΠΟΛ.1096/30.7.2009 Καταβολή μειωμένων τελών κυκλοφορίας από λόγους μη οφειλόμενους αποκλειστικά στην υπαιτιότητα του φορολογουμένου.\nΔΙΕΥΘΥΝΣΗ ΤΕΛΩΝ & ΕΙΔΙΚΩΝ\nΦΟΡΟΛΟΓΙΩΝ -ΤΜΗΜΑ Β\nΑρ. Πρωτ: 1075567/ 732 /Τ. & Ε.Φ\nΜε αφορμή την υποβολή εγγράφων παραπόνων των πολιτών όπως και προφορικών αιτημάτων, αναφορικά με το θέμα , σας γνωρίζουμε τα ακόλουθα:\n1. Με τις διατάξεις του άρθρου 36 του ν.2093/1992 (ΦΕΚ 181 Α’) και μετά την αντικατάστασή τους από τις διατάξεις του άρθρου 5 του ν.2120/1993 (ΦΕΚ 24 Α’), όπως αυτές ισχύουν από 1/1/1993 και μετά, τα τέλη κυκλοφορίας στα επιβατικά ιδιωτικής χρήσης οχήματα που ορίζονται από τις προαναφερόμενες διατάξεις του νόμου είναι ετήσια και αδιαίρετα, υπολογίζονται ανάλογα με τον κυβισμό του οχήματος και καταβάλλονται με την προμήθεια του ειδικού σήματος με μέριμνα των ιδιοκτητών των οχημάτων.\n2. Εξάλλου, με τις διατάξεις του άρθρου 16 του ν.1798/1988 (ΦΕΚ 166 Α’), όπως αυτές ισχύουν, ορίζεται ότι οι απαλλαγές που προβλέπουν οι διατάξεις της παραγράφου 1 του ν.490/1976 (ΦΕΚ 331 Α’) παρέχονται και σε ορισμένες κατηγορίες ευπαθών ομάδων του πληθυσμού (ανάπηροι έλληνες πολίτες, τυφλοί), οι οποίοι κατά τις διακρίσεις του νόμου, απαλλάσσονται και των τελών κυκλοφορίας των επιβατικών Ι.Χ αυτοκινήτων. Στις απαλλαγές που ορίζονται από τις διατάξεις αυτές του νόμου, δεν καταλαμβάνονται οι ναυτικοί, πολύτεκνοι , επαναπατριζόμενοι και λοιπά πρόσωπα για τα οποία δύνανται να παρέχονται δασμοφορολογικές απαλλαγές κατά την εισαγωγή στην Ελλάδα επιβατικών αυτοκινήτων. Σημειώνεται ότι, σύμφωνα με τις διατάξεις της παραγράφου 2 του άρθρου 28 του ν.2873/2000 (ΦΕΚ 285 Α’), το ειδικό σήμα χορηγείται υποχρεωτικά και για τα οχήματα για τα οποία προβλέπεται απαλλαγή από τα τέλη κυκλοφορίας έναντι ποσού τριών (3) ευρώ που αποτελεί το κόστος παραγωγής και διάθεσής του.\n3. Στα στοιχεία που ελάμβανε μέχρι το 2008 η Γ.Γ.Π.Σ. από το Υ.Μ.Ε. περιέχεται ο χαρακτηρισμός περιπτώσεων που οι κάτοχοί τους απαλλάσσονται από τα Τ.Κ. (στα 3 Ευρώ).\nΌμως ο τρόπος αναφοράς δεν διέκρινε τις περιπτώσεις αυτές από άλλες περιπτώσεις (πχ. ναυτικός, πολύτεκνος) για τις οποίες δεν προβλέπεται απαλλαγή. Η Γ.Γ.Π.Σ. διέγνωσε το πρόβλημα και έγινε σε συνεργασία με το Υ.Μ.Ε. η αποκατάσταση του στην έκδοση σημάτων το 2008 (σήμα 2009).\nΣε συνέχεια τούτο προέβη στη διάγνωση και όλων των περιπτώσεων για τα προηγούμενα έτη που υπήρχε το πρόβλημα και συνέταξε τις ανάλογες πληροφοριακές καταστάσεις (σε ψηφιοποιημένη μορφή- Excel) για τον έλεγχο και διαχείριση τους από τις Δ.Ο.Υ. σύμφωνα με τα στη συνέχεια περιγραφόμενα.\n4. Με βάση τα ανωτέρω, για την ομαλοποίηση του όλου θέματος και με σκοπό την ενίσχυση της εμπιστοσύνης μεταξύ Πολίτη και Κράτους, γίνεται δεκτό ότι, στις περιπτώσεις αυτές ο φορολογούμενος καλόπιστα αρχικά κατέβαλε το ποσό των τελών κυκλοφορίας το οποίο ανεγράφετο στο ειδοποιητήριο και η λανθασμένη καταβολή δεν οφείλεται αποκλειστικά στην υπαιτιότητά του. Εξάλλου, δεν αποδεικνύεται το γεγονός ότι, οι κάτοχοι των οχημάτων καταβάλλοντας τα ποσά που αναγράφονται στο οικείο ειδοποιητήριο δεν έχουν ήδη εξαντλήσει καλόπιστα τη φορολογική τους αυτή υποχρέωση.\nΑπό τους λόγους αυτούς, στις περιπτώσεις αυτές της καταβολής μειωμένων τελών κυκλοφορίας και ενόψει της ορθής βεβαίωσης των αναλογούντων τελών κυκλοφορίας, δεν επιβάλλεται πρόστιμο που προβλέπουν οι διατάξεις της παραγράφου 2 του άρθρου 28 του ν.2873/2000, για την καταβολή μειωμένων τελών κυκλοφορίας, λόγω υπαιτιότητας και της Υπηρεσίας.\nΓια την ταυτότητα του ίδιου νομικού λόγου το πρόστιμο αυτό δεν επιβάλλεται και στις λοιπές περιπτώσεις, στις οποίες με βάση τα στοιχεία γενικώς του ειδοποιητηρίου έχουν καταβληθεί μειωμένα τέλη κυκλοφορίας ή η καταβολή των μειωμένων αυτών τελών οφείλεται εκ παραδρομής στην έκδοση απόφασης απαλλαγής των τελών κυκλοφορίας από τον αρμόδιο Προϊστάμενο Δ.Ο.Υ, χωρίς να συντρέχει νόμιμος λόγος.\n5. Εξάλλου, για τη βεβαίωση και καταβολή των οφειλόμενων τελών κυκλοφορίας και προστίμων παρελθόντων ετών, με τις διατάξεις της παραγράφου 4 του άρθρου 31 του ν.3697/2008 (ΦΕΚ 194 Α΄), συμπληρώθηκαν οι διατάξεις της παραγράφου 2 του άρθρου 28 του ν.2873/2000 και περαιτέρω τροποποιήθηκαν ανάλογα οι διατάξεις της αριθμ. 1104481/746/ Τ. & Ε.Φ / ΠΟΛ.1136/24-11-2006 (ΦΕΚ 1808 Β΄) απόφασης του Υπουργού Οικονομίας και Οικονομικών με την έκδοση της αριθμ. 1114972/1280/Τ.& Ε.Φ /ΠΟΛ.1153/14-11-2008 (ΦΕΚ 2572 Β’/ 18-12-2008) νεότερης όμοιας απόφασης. Ειδικότερα, προβλέπεται ότι αρμόδιος για τη βεβαίωση καθίσταται ο προϊστάμενος της Δ.Ο.Υ φορολογίας εισοδήματος του κατόχου του οχήματος κατά το χρόνο της βεβαίωσης αυτών. Για τη βεβαίωση των οφειλομένων ποσών, ο αρμόδιος προϊστάμενος συντάσσει χρηματικό κατάλογο σύμφωνα με τις κείμενες διατάξεις.\nΟ χρηματικός αυτός κατάλογος περιλαμβάνει τα οφειλόμενα τέλη κυκλοφορίας των οχημάτων, όπως αυτά αναλογούν, κατά περίπτωση, στον κυλινδρισμό του κινητήρα του οχήματος, χωρίς τον προηγούμενο συμψηφισμό του ποσού των τριών (3) ευρώ που έχουν καταβληθεί, καθόσον αυτό αποτελεί κόστος παραγωγής και διάθεσης του ειδικού σήματος.\n6. Με βάση τα πιο πάνω, από τη Γενική Γραμματεία Πληροφορικών Συστημάτων, θα σας αποσταλούν καταστάσεις με τη μορφή μαγνητικού αρχείου, στις οποίες εμπεριέχονται όλα τα στοιχεία που απαιτούνται για τον προσδιορισμό της χρηματικής απαίτησης του Δημοσίου. Ειδικότερα, αναφέρεται ο αρμόδιος για τη βεβαίωση προϊστάμενος της Δ.Ο.Υ φορολογίας εισοδήματος του κατόχου του οχήματος κατά το χρόνο της βεβαίωσης, ο αριθμός κυκλοφορίας του οχήματος, το έτος που αφορά η οφειλή των τελών κυκλοφορίας, το ονοματεπώνυμο και ο Α.Φ.Μ του κατόχου του οχήματος που πραγματοποίησε τη μειωμένη καταβολή, την αιτιολογία που έχει καταγραφεί στο σύστημα για την παρασχεθείσα απαλλαγή, ο κωδικός και η αξία του σήματος που αναλογεί στο όχημα και δεικνύεται προς βεβαίωση, καθώς και το κατά περίπτωση ποσοστό συνιδιοκτησίας.\nΓια τη σύνταξη του χρηματικού καταλόγου, απαιτείται προηγουμένως να διαπιστωθεί το πραγματικό γεγονός, εάν από τα στοιχεία της Υπηρεσίας προκύπτει η νόμιμη ή μη απαλλαγή από τα τέλη κυκλοφορίας, ύστερα από την έκδοση σχετικής απόφασης αρμόδιου προϊσταμένου Δ.Ο.Υ. Στη συνέχεια, εφόσον δεν προκύπτει νόμιμος λόγος περί της απαλλαγής του συγκεκριμένου οχήματος από τα τέλη κυκλοφορίας, πρέπει να κλητευθούν υποχρεωτικά οι κάτοχοι των οχημάτων αυτών, με την αποστολή σχετικών προσκλήσεων (επισυνάπτεται ΥΠΟΔΕΙΓΜΑ), προκειμένου να προσκομιστεί ή άδεια κυκλοφορίας του οχήματος ή και οποιοδήποτε δικαιολογητικό που δύναται να αιτιολογεί τη νόμιμη απαλλαγή του οχήματος από τα τέλη κυκλοφορίας.\nΣημειώνεται ότι, για τη διαδικασία βεβαίωσης των τελών κυκλοφορίας των οχημάτων των περιπτώσεων αυτών, μέσω της εφαρμογής των εσόδων του TAXIS , θα σας παρασχεθούν οδηγίες από τις Υπηρεσίες της Γενικής Γραμματείας Πληροφορικών Συστημάτων. Ως χρόνος περάτωσης του όλου έργου της βεβαίωσης των οφειλών αυτών ορίζεται η 31η Οκτωβρίου 2009.


Φαίη Σκορδά και Ιωάννα Μαλέσκου συναντήθηκαν on air! Βγήκε η μία στον αέρα της άλλης [βίντεο] | ΖΩΗ | iefimerida.gr\nΦαίη Σκορδά και Ιωάννα Μαλέσκου συναντήθηκαν on air! Βγήκε η μία στον αέρα της άλλης [βίντεο]\nΜια διαφορετική τηλεοπτική συνάντηση παρακολούθησαν οι τηλεθεατές το μεσημέρι της Τετάρτης αφού η Φαίη Σκορδά και η Ιωάννα Μαλέσκου συνάντηθηκαν για πρώτη φορά on air για χάρη γνωστής εταιρείας τηλεπικοινωνιών.\nΟι δύο παρουσιάστριες στην αρχή της σύνδεσης τόνισαν πως υπό άλλες συνθήκες θα είχαν συναντηθεί από κοντά εδώ καιρό, ωστόσο εξαιτίας του κορωνοϊού κάτι τέτοιο δεν έχει γίνει ακόμη. Υπογράμμισαν πάντως πως έχουν μιλήσει στο Instagram, στο τηλέφωνο και πως η συμπάθεια είναι αμοιβαία.\n«Κάτω από άλλες συνθήκες, εγώ την Ιωάννα, μετά από τόσους μήνες που είναι στην Αθήνα, θα την είχα συναντήσει έξω. Από το τηλέφωνο που μιλήσαμε, έχει γίνει φίλη μου. Είναι διαφορετική στο τηλέφωνο. Χαλαρή, με την πλάκα της. Μου ταιριάζει πολύ» είπε, μεταξύ άλλων, η Φαίη Σκορδά.\n«Τώρα με αυτά που μου λες με προβληματίζεις σχετικά με το πώς φαίνομαι τηλεοπτικά» απάντησε η Ιωάννα Μαλέσκου.\nΣτη συνέχεια ακολούθησε ένας χιουμοριστικός διάλογος, με αφορμή την κόντρα του Δημήτρη Ουγγαρέζου και της Ιωάννας Μαλέσκου.\nΜάλιστα, ο Παναγιώτης Χατζηδάκης δεν δίστασε να αναφέρει στον αέρα των δύο εκπομπών πως ο Δημήτρης Ουγγαρέζος πρέπει να ξεμπλοκάρει την Ιωάννα Μαλέσκου στο Instagram.\nΗ παρουσιάστρια του ΣΚΑΪ, αστειευόμενη, σχολίασε «Μόνο εμένα έχει μπλοκάρει ο Ουγγαρέζος; Καθίστε ρε παιδιά». Τότε η Φαίη Σκορδά ζήτησε από τον Δημήτρη Ουγγαρέζο να την κάνει follow, με τον δημοσιογράφο να αναφέρει «Σόρρυ παιδιά αυτό δεν γίνεται. Δεν πρόκειται! Μας συνέδεσαν τις εκπομπές, όχι και τα Instagram μας!».\nΑξίζει να σημειωθεί πως Ιωάννα Μαλέσκου και Δημήτρης Ουγγαρέζος είχαν μια τηλεοπτική κόντρα όταν εκείνος σχολίασε πως η παρουσιάστρια του ΣΚΑΪ φοράει μια στολή εργασίας και δεν είναι ο εαυτός της στην εκπομπή.\nΠάντως εντύπωση προκάλεσε πως ο Γιώργος Λιάγκας έμεινε εντελώς αμέτοχος σε αυτή τη διακαναλική συνέντευξη με την αμηχανία να είναι έκδηλη όταν η Ιωάννα Μαλέσκου σχολίασε την τηλεοπτική του επανένωση με τη Φαίη Σκορδά.\n«Θέλω να ρωτήσω πώς αισθάνεσαι; Τηλεοπτικά βλέπω ένα όμορφο αποτέλεσμα και τα πειράγματα του Γιώργου είναι πολύ χαριτωμένα. Μακάρι να το νιώθει κι ο ίδιος έτσι», ανέφερε χαρακτηριστικά.\n«Είναι κάτι που γινόταν για πολλά χρόνια οπότε είναι σαν να συνεχίζεται τηλεοπτικά», απάντησε η Φαίη Σκορδά.\nΤέλος η σύνδεση ολοκληρώθηκε με την πρόσκληση της Ιωάννας Mαλέσκου στη Φαίη Σκορδά να έρθει καλεσμένη στο Love It.\nΔείτε το βίντεο με την διαφορετική αυτή τηλεοπτική συνάντηση:\nΖΩΗ 05/04/2021 15:50\nΕντονη αμηχανία στον αέρα μεταξύ Φαίης Σκορδά και Ανθής Σαλαγκούδη: «Μου κάνεις προσωπική επίθεση» [βίντεο]\nΖΩΗ 19/03/2021 18:48\nΙωάννα Μαλέσκου: «Επίθεση φιλίας» από οπαδούς του Παναθηναϊκού στο Instagram για τον Χεζόνια -Τι απαντά η ίδια για το like του αθλητή\nTo «θαύμα» της Πορτογαλίας: Πώς από hotspot του κορωνοϊού, έγινε πρότυπο στη μάχη με την πανδημία [βίντεο]\nForbes: Ποιοι είναι οι πιο πλούσιοι άνθρωποι για το 2021 -Οι Ελληνες που περιλαμβάνονται στη λίστα\nΔΙΑΒΑΣΤΕ ΠΕΡΙΣΣΟΤΕΡΑ LOVE IT TO ΠΡΩΙΝΟ εκπομπή τηλεόραση Φαίη Σκόρδα ιωαννα μαλεσκου Δημήτρης Ουγγαρέζος Γιώργος Λιάγκας


Ο Κυριάκος, οι προθέσεις, η κόλαση κ.λπ. - ΤΑ ΝΕΑ\ntanea.gr > Έντυπες Ειδήσεις > Απόψεις > Ο Κυριάκος, οι προθέσεις, η κόλαση κ.λπ.\nΟ Κυριάκος Μητσοτάκης, από τον λίγο, τον ελάχιστο χρόνο που τον γνώρισα, μου φάνηκε καλός άνθρωπος. Προτού βιαστείτε να μου εκμυστηρευτείτε ότι την ίδια εντύπωση αποκομίσατε κι εσείς την τελευταία φορά που πέρασε από τη γειτονιά σας, οφείλω να σας ομολογήσω πως ανάλογα θετικά vibes προσέλαβα και από τον λίγο, τον ελάχιστο χρόνο που γνώρισα τον Αλέξη Τσίπρα. Ως εκ τούτου, δύο τινά μπορεί να συμβαίνουν - και κανένα δεν αποκλείω εκ των προτέρων. Είτε εγώ (κι εσείς, με το συμπάθιο) είμαι αθεράπευτα αφελής, είτε το να σου μεταδίδει ένας πολιτικός το image του «καλού παιδιού» είναι εύκολη υπόθεση: ένα εγκάρδιο χαμόγελο, μια θερμή χειραψία, ένα βλέμμα γεμάτο αόριστες πλην δελεαστικές υποσχέσεις, μια casual ψιλοκουβέντα - και ιδού: ο άνθρωπός σου. Δεν πέρασε τυχαία σήμερα από την Κυψέλη ή το Παγκράτι, την Ελευσίνα ή τη Δραπετσώνα. Μια ζωή προετοιμαζόταν, βρε κουτό, για να συναντήσει εσένα.\nΕπιστρέφω στον Κυριάκο. Κυριάκος, χάριν συντομίας. Ας μη διανοηθούμε ότι το να αποκαλούμε έναν πολιτικό αρχηγό με το μικρό του όνομα μας προσφέρει αυτομάτως ελεύθερη πρόσβαση σε κάποιον «στενό κύκλο» οικειότητας ή, στον αντίποδα, το να τον προσφωνούμε με ένα κοροϊδευτικό χαϊδευτικό -«Κούλης», ας πούμε -, του το κολλάμε πάνω του σαν γλίτσα και τον καταδικάζουμε στον αιώνιο χλευασμό. Οι μόνες που κολλάνε πάνω στους πολιτικούς είναι οι πράξεις τους και, κατ' επέκτασιν, οι εικασίες που επικράτησαν για τις πράξεις τους, ενόσω οι ίδιες τους οι πράξεις είχαν προ πολλού λησμονηθεί. Οι πιο τυχεροί δικαιώθηκαν μονάχα από τις εικασίες επί των πράξεών τους· οι πιο άτυχοι, για τον αυτό λόγο, έχουν χαθεί στη λήθη. Ασχέτως λοιπόν εάν σκοπεύουμε να τον λιβανίσουμε ή να τον μειώσουμε, η υστεροφημία του Κυριάκου περνάει κάθε μέρα από εξετάσεις κι εμείς δεν είμαστε καν παρόντες. Ούτε είμαστε σε θέση να υποθέσουμε εάν στο μελλοντικό δικαστήριο της Ιστορίας θα κάθονται δικαστές εχθρικά, φιλικά ή αδιάφορα διακείμενοι προς τον Κυριάκο, ούτε εάν ο Κυριάκος θα εξεταστεί ως κεφάλαιο, ως σελίδα ή ως υποσημείωση.\nΑς δεχτούμε όμως ότι ο Κυριάκος πρεσβεύει όντως όσα ισχυρίζεται ότι πρεσβεύει και, στο μέτρο του εφικτού, επιχειρεί να τα εφαρμόσει… Εκείνο το «μέτρο του εφικτού» θα πρέπει ευθύς εξαρχής να μας βάλει σε υποψίες. Πίσω από το «μέτρο του εφικτού» ταμπουρώθηκαν κατά καιρούς αναρίθμητες προφάσεις για το «ανέφικτο». Το «ανέφικτο» ένας πολιτικός ηγέτης μπορεί να το διαπιστώσει αφότου ανέβει στην εξουσία (οι περίφημες «αυταπάτες» του Τσίπρα, λόγου χάριν) ή να το γνωρίζει πριν ανέβει, ακόμη χειρότερα: να έχει εγγυηθεί - σε ποιους; - ότι το «ανέφικτο» θα παραμείνει «ανέφικτο» προκειμένου ο πολιτικός ηγέτης να ανέβει στην εξουσία. Στη δεύτερη περίπτωση μιλάμε για μια φαλκιδευμένη σχέση με το εκλογικό σώμα και ένα ζοφερό συμβόλαιο με τον Διάβολο, από τότε που ο Γκαίτε εμπνεύστηκε την αντίστοιχη συμφωνία του Φάουστ με τον Μεφιστοφελή. Καθώς όμως πλατσουρίζουμε ήδη στα ρηχά της συνωμοσιολογίας και δεν σκοπεύουμε να ξανοιχτούμε βαθύτερα -δεν έχουμε ούτε τη βούληση, ούτε το ταλέντο -, ας δεχτούμε επίσης ότι, όποιο φαουστικό contract και αν υπέγραψε ο Κυριάκος, δεν το υπέγραψε στο σκοτάδι, αλλά στο φως της ημέρας. Μιας συγκεκριμένης ημέρας, μάλιστα· της 10ης Ιανουαρίου 2016.\nΤα γεγονότα είναι γνωστά - ως εκ τούτου, θα τα διατρέξουμε επί τροχάδην. Στις ενδοκομματικές εκλογές της Νέας Δημοκρατίας ο Κυριάκος πέρασε δεύτερος στον δεύτερο γύρο, έντεκα ποσοστιαίες μονάδες πίσω από τον προπορευόμενο Βαγγέλη Μεϊμαράκη. Δίχως την υποστήριξη του Αδωνη Γεωργιάδη και την ουδετερότητα του Απόστολου Τζιτζικώστα -των δυο υποψηφίων που είχαν ήδη αποκλειστεί - ο Κυριάκος δεν θα κέρδιζε ποτέ την αρχηγία της Νέας Δημοκρατίας και, σύμφωνα με τη σχεδόν ομόφωνη εκτίμηση των πολιτικών αναλυτών, η παράταξη του Κωνσταντίνου Καραμανλή θα έστριβε το τιμόνι πιο δεξιά - πιο αριστερά πάντως αποκλείεται (εξού και η μεγάλη ταραχή στον κεντρώο χώρο). Από την άλλη πλευρά, όταν έχεις αποκλειστεί από τον δεύτερο γύρο και δίνεις το πράσινο φως ώστε οι οπαδοί σου να ψηφίσουν έναν αντίπαλο υποψήφιο που ιδεολογικά δεν σε εκφράζει - τουλάχιστον όχι όσο σε εκφράζει ο εαυτούλης σου -, το πράττεις αναμένοντας δύο ειδών ανταμοιβές: αφενός ο αντίπαλος υποψήφιος να νικήσει (ειδάλλως, μην το συζητάς, θα νιώσεις μεγάλο κορόιδο), αφετέρου να παραδεχτεί την καίρια συμβολή σου στη νίκη του. Και ποια πλέον έμπρακτη παραδοχή της συμβολής σου υφίσταται από το να σέβεται αραιά και πού - ή, έστω, να κάνει τα στραβά μάτια - στους δικούς σου ανθρώπους και στις δικές σου απόψεις, ανθρώπους και απόψεις που, κατά τεκμήριο, του είναι απεχθείς;\nΤο αθάνατο ΚΚΕ, δίχως να διαταράξει ούτε στιγμή την πολύτιμη μεταπολιτευτική του νιρβάνα, γαλούχησε εμάς τα ελληνόπουλα με τον «συσχετισμό δυνάμεων». Ο όρος δεν είναι λιγότερο νεφελώδης από τη «δημιουργική ασάφεια» του Γιάνη Βαρουφάκη, αλλά σίγουρα έχει πιο πρακτική εφαρμογή. Ισως γι' αυτό, όποτε διαβάζω για τη «νέα ακροδεξιά παρέκκλιση» του Κυριάκου, ακούω και πνιχτά γέλια από τη μεριά του Περισσού.\nΠέτρος Τατσόπουλος 4 Ιουλίου 2020 | 05:00


customer, Author at Customer Service\nSo far customer has created 6 blog entries.\nΕίναι καλά, είσαι καλά, είμαι καλά\nΜ’ αρέσει να παρατηρώ τους ανθρώπους στο περιβάλλον της εργασίας τους. Δεν το κάνω μόνο από επαγγελματική διαστροφή και δεν το κάνω μόνον εγώ. Το κάνουν πολλοί πελάτες, φαντάζομαι και αρκετοί από εσάς. Μπαίνω σε ένα κατάστημα, ένα εστιατόριο, μια επιχείρηση και με εξυπηρετεί ένας υπάλληλος που λειτουργεί διαδικαστικά. Το μόνο που τον ενδιαφέρει είναι να [...]\n17 στατιστικά για το ’17\nΤο 90% των πελατών είναι διατεθειμένοι να πληρώσουν περισσότερο για να διασφαλίσουν άριστη εξυπηρέτηση. (πηγή) Το 58% των καταναλωτών ξοδεύουν περισσότερα χρήματα για αγορές από εταιρείες που παρέχουν ποιοτική εξυπηρέτηση. (πηγή) Η αναλογία μεταξύ θετικών και αρνητικών εμπειριών είναι 12 προς 1. Για κάθε 1 αρνητική εμπειρία χρειάζονται 12 θετικές για να επανέλθει ο πελάτης στην [...]\nΤο σκηνικό σε κατάστημα μεγάλης αλυσίδας. Μου είχε συμβεί στο παρελθόν, πήγα λοιπόν υποψιασμένος ότι θα συμβεί ξανά και γι’ αυτό διατήρησα την ψυχραιμία μου. Είχα βρει το προϊόν που ήθελα να αγοράσω στο e-shop της επιχείρησης. Ήταν διαθέσιμο στο συγκεκριμένο κατάστημα και πήγα για να το δω, να το ‘αγγίξω’, πριν το αγοράσω. Και να [...]\nΒρέθηκα πρόσφατα εκτός Αθηνών, για ένα σεμινάριο. Έμεινα σε ένα ξενοδοχείο 4 αστέρων. Ωραίο. Αισθητικά τουλάχιστον… Υποδοχή: Είπαμε, κάποιοι υπάλληλοι, όταν βλέπουν έναν άνθρωπο με αθλητικά, λειτουργούν τυπικά, χωρίς ‘ζωηράδα’. Η οποία επανέρχεται και μετατρέπεται σε - υπέρ του δέοντος - σεβασμό, όταν βλέπουν τον ίδιο άνθρωπο με κοστούμι και γραβάτα… Πρωϊνό: Ενώ προσπαθώ να σερβιριστώ, [...]\nΈχω την εντύπωση ότι, παρά την κρίση που περνάμε, δεν καταφέραμε, δυστυχώς, να ξεφύγουμε από πολλά στερεότυπα made in greece. Πάρτε για παράδειγμα τη λιανική πώληση. Στα περισσότερα καταστήματα η προσέγγιση των πωλητών είναι ακόμη απογοητευτικά ίδια, όπως στο παρελθόν … Στο τελευταίο μου ταξίδι στα Γιάννινα έμεινα στο Ξενοδοχείο Φιλοκαλία (εξαιρετικό, ‘τίμιο’, πάνω στη λίμνη, [...]


Πιστεύω | Φρικηπαίδεια | FANDOM powered by Wikia\nΣελίδες αποσαφήνισης, Θρησκεία, Αυτοαναφορικά άρθρα\n“Πίστευε και μη ερεύνα”\n- Ο Βούδας για τη σωτηρία της ψυχής του.\n“Ερεύνα και μη πίστευε”\n- Επιστήμων για τη σωτηρία της ψυχής του.\n“Μην με ερευνήσετε, πιστέψτε με!”\n~ Ο Όσκαρ Ουάιλντ για την πίστη του.\n“Σας το λέω έτσι απλά, χωρίς λεπτομέρειες, ότι ο μεγάλος μου δάσκαλος υπήρξε η πίστη μου, στον οποίο εγώ προσωπικά, αλλά και η μαθηματική επιστήμη, η φυσική και η σοφία του αιώνα μας χρωστάμε τα πάντα.”\n~ Ο Άλμπερτ Αϊνστάιν για την πίστη του.\n“Μού'βγαλες την πίστη ανάποδα!”\n- Κάποιος για την πίστη του.\n“Μη πίστευε και μη ερεύνα.”\n- Ένας φυσιολογικός άνθρωπος.\nΠιστεύω σε πολλά και διάφορα! Για σας σύμφωνα με το φακέλωμα που σας κάναμε είστε:\nΧάκερ ή κράκερ\nΜην το δείτε αυτό!\nΕάν τίποτα από ολα αυτά δεν άγγιξε την πίστη σας δεν έχετε το Θεό σας!!!\nΑνακτήθηκε από το "http://frikipaideia.wikia.com/wiki/%CE%A0%CE%B9%CF%83%CF%84%CE%B5%CF%8D%CF%89?oldid=127942".


Google: Επίσημο το GBoard και στο Android | techingreek.com 2.0\nΠριν από μερικές ημέρες είδαμε την πρώτη έκδοση του GBoard for Android να εμφανίζεται στο διαδίκτυο, παρά το γεγονός ότι η Google δεν είχε ενημερώσει την περιγραφή του πληκτρολογίου της στο Play Store. Δύο μικρά updates αργότερα και το Gboard for Android είναι πλέον επίσημο, μερικούς μήνες μετά την κυκλοφορία του στο iOS.\nΤο Gboard είναι ουσιαστικά η νέα ονομασία του Google Keybord, έτσι αν σας έρθει ειδοποίηση αναβάθμισης για αυτό, δε χρειάζεται να εγκαταστήσετε τίποτα νέο. Το Gboard παρέχει υποστήριξη για γραφή σε διάφορες γλώσσες την ίδια στιγμή, glide typing, voice typing και ενσωματωμένη emoji και GIF αναζήτηση. Επιπροσθέτως, μέσω του νέου G button μπορείτε να αναζητήσετε άμεσα ότι θέλετε στο, χωρίς να χρειάζετε να βγαίνετε από την εφαρμογή που είστε ώστε να μπείτε στον browser και να κάνετε αναζήτηση.\nΤα GIFs μπορούν επίσης να διαμοιράζονται απευθείας στις εφαρμογές που έχουν υποστήριξη εικόνων. Η Google αναφέρει ότι το Messenger, Allo και Hangouts διαθέτουν ήδη αυτή την υποστήριξη. Το Gboard μαθαίνει επίσης όσο πληκτρολογειτε, ώστε να μην προσθέτετε εσείς χειροκίνητα λέξεις. Οι λέξεις που έχει μάθει θα συγχρονίζονται στις διάφορες συσκευές σας αν ενεργοποιήσετε τη συγκεκριμένη επιλογή.\nΤο mode για χρήση στο ένα χέρι μικραίνει το πληκτρολόγιο δεξιά ή αριστερά της οθόνης για ευκολότερη χρήση σε συσκευές με μεγάλη οθόνη, ενώ υπάρχουν και αρκετά διαθέσιμα θέματα να επιλέξετε. Το Gboard λειτουργεί με πάνω από 100 γλώσσες προς το παρόν και σύντομα θα προστεθούν κι άλλες.


Στ νομοσχέδιο Archives - xenesglosses.eu\nΤετάρτη, 29/06/2022, 03:50\nHome / Αρχείο ανα λέξη κλειδί: Στ νομοσχέδιο\nΑρχείο ανα λέξη κλειδί: Στ νομοσχέδιο\nΝομοσχέδιο με διατάξεις που αφορούν μόνιμους και αναπληρωτές\nΝομοσχέδιο με ενδιαφέρον για την εκπαιδευτική κοινότητα τέθηκε σε δημόσια διαβούλευση. Στο νομοσχέδιο περιλαμβάνονται άρθρα για αποσπάσεις εκπαιδευτικών σε Πρότυπα και Πειραματικά Σχολεία καθώς και στη ΓΓΕΤ. Παράλληλα όπως γράψαμε υπάρχει και διάταξη για τη χρηματοδότηση προσλήψεων αναπληρωτών μέσω ΠΔΕ, ...\nΡυθμίσεις για μεταθέσεις εκπαιδευτικών σε νομοσχέδιο που κατατέθηκε στις 28/12!\nΡύθμιση για τις μεταθέσεις εκπαιδευτικών των ειδικοτήτων ΠΕ.06, ΠΕ.11, ΠΕ.79.01 και ΤΕ.16 που εργάζονται στην Πρωτοβάθμια Εκπ/ση προβλέπει το άρθρο 44 του Σχεδίου Νόμου“Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας με τα Τ.Ε.Ι. Θεσσαλίας και Στερεάς Ελλάδας, ...\nΤο νομοσχέδιο δόθηκε στη δημοσιότητα μετά τις τελευταίες διορθώσεις και παρεμβάσεις που προέκυψαν από τη συζήτηση στην Ε.Μ.Υ. της Βουλής και του υπουργού Παιδείας Κώστα Γαβρόγλου. Αναμένεται να ψηφιστεί τη Δευτέρα (26/2) στην Ολομέλεια της Βουλής. ΔΕΙΤΕ ΤΟ ΝΟΜΟΣΧΕΔΙΟ ΣΕ ...\nΠέρασε το Νομοσχέδιο από την Επιτροπή Μορφωτικών και εισήχθη στην ολομέλεια. Δείτε το τελικό κείμενο\nΒΟΥΛΗ ΤΩΝ ΕΛΛΗΝΩΝ ΠΕΡΙΟΔΟΣ ΙΖ΄ – ΣΥΝΟΔΟΣ B΄ ΔΙΑΡΚΗΣ ΕΠΙΤΡΟΠΗ ΜΟΡΦΩΤΙΚΩΝ ΥΠΟΘΕΣΕΩΝ E K Θ Ε Σ Η Της Διαρκούς Επιτροπής Μορφωτικών Υποθέσεων στο σχέδιο νόµου του Υπουργείου Παιδείας, Έρευνας και Θρησκευµάτων «Μέτρα για την επιτάχυνση του κυβερνητικού έργου σε ...\nΔείτε όλο το νομοσχέδιο για την επιλογή Διευθυντών Σχολικών Μονάδων με τις εκθέσεις που το συνοδεύουν\nΜέτρα για την επιτάχυνση του κυβερνητικού έργου σε θέματα εκπαίδευσης Διαβάστε παρακάτω ολόκληρο το σχέδιο νόμου για την επιλογή διευθυντών σχολικών μονάδων έτσι όπως κατατέθηκε στην Βουλή σήμερα Παρασκευή. Kατατέθηκε με τη μορφή του Κατεπείγοντος και θα συζητηθεί σε μία ...\nΤο Νομοσχέδιο για τα δωρεάν Μεταπτυχιακά Προγράμματα Σπουδών\nΌλο το νέο νομοσχέδιο για τις μεταπτυχιακές σπουδές δίνει σήμερα στην Σύνοδο των πρυτάνεων ΑΕΙ ο υπουργός Παιδείας. Παράλληλα στην ίδια Σύνοδο ανακοινώνει την κατάργηση των Συμβουλίων των Ιδρυμάτων και την αντικατάσταση τους με Περιφερειακά Συμβούλια Ανώτατης Εκπαίδευσης καθώς και ...\nΚατατέθηκε το νομοσχέδιο για την κινητικότητα στο Δημόσιο. Δείτε όλες τις ρυθμίσεις που περιλαμβάνει\nΚατατέθηκε στη Βουλή λίγο μετά τις 9 το βράδυ της Παρασκευής, το σχέδιο Νόμου του υπουργείου Διοικητικής Ανασυγκρότησης «Ενιαίο Σύστημα Κινητικότητας στη Δημόσια Διοίκηση, κωλύματα επιλογής και υποχρεώσεις των προσώπων που στελεχώνουν τις θέσεις των άρθρων 6 και 8 του ...


Ελλάδα | Newskamatero | Ειδήσεις και τελευταία νέα - Part 557\nΚανένας κίνδυνος δεν υπάρχει για την υγεία των κατοίκων στις πυρόπληκτες περιοχές αποδεικνύουν συγκεντρωτικές μετρήσεις για την ποιότητα του αέρα, υπόγειων υδάτων και εδάφους, από τρία εξειδικευμένα εργαστήρια του ΕΚΕΦΕ «Δημόκριτος» και από το Εθνικό Αστεροσκοπείο Αθηνών, όπως αναφέρεται σε ανακοίνωση του Τομέα Έρευνας του υπουργείου Παιδείας. Όσον αφορά την ποιότητα του αέρα με βάση\nΤα κριτήρια συμμετοχής, οι φορείς απασχόλησης και οι προβλεπόμενες αμοιβές Την κατάρτιση ειδικού προγράμματος απασχόλησης για 5.500 άνεργους πτυχιούχους ΑΕΙ και ΤΕΙ, ηλικίας 22-29 ετών, σε υπουργεία και εποπτευόμενους δημόσιους φορείς και οι οποίοι δεν ασκούν οικονομική δραστηριότητα, προβλέπει Κοινή Υπουργική Απόφαση (ΚΥΑ), η οποία αναρτήθηκε στη «Διαύγεια». Σύμφωνα με την ΚΥΑ, το πρόγραμμα έχει διττό στόχο:\nΗ εταιρία TAI εξασφάλισε συμβόλαιο για την παραγωγή και προμήθεια στις Τουρκικές Ένοπλες Δυνάμεις 22 νέων μη επανδρωμένων αεροσκαφών (drones) τύπου Anka Παρά τα πολλά οικονομικά προβλήματα, ο Ερντογάν ελπίζει μετά απελευθέρωση του Αμερικανού πάστορα Μπράνσον, να αλλάζει το κλίμα με τις ΗΠΑ και κάνει νέα ανοίγματα αγοράζοντας 22 νέα drones τύπου Anka από την\n«Αφανείς ηρωϊδες», που διεκδικούν και πετυχαίνουν ολοένα και περισσότερο να ακουστεί η φωνή τους, αλλά και να εδραιώσουν τη θέση τους στον ανδροκρατούμενο, όπως τόνισαν, πρωτογενή τομέα, χαρακτήρισαν τις Ελληνίδες Αγρότισσες οι ομιλητές ημερίδας που διοργάνωσε με αφορμή της σημερινή Παγκόσμια Ημέρα Αγρότισσας, η Περιφέρεια Κεντρικής Μακεδονίας σε συνεργασία με την Σοροπτιμιστική Ένωση Ελλάδος (ΣΕΕ)και\nPrev 1 … 556 557 558 … 1.319 Next


ΠΟΣΟΤΙΚΟΣ ΠΕΡΙΟΡΙΣΜΟΣ ΕΥΘΥΝΗΣ ΕΠΙΚΟΥΡΙΚΟΥ ΚΕΦΑΛΑΙΟΥ ΓΙΑ ΣΩΜΑΤΙΚΕΣ ΒΛΑΒΕΣ - ΠΑΡΑΠΟΜΠΗ ΣΤΗΝ ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ ΤΗΣ ΑΝΤΙΣΥΝΤΑΓΜΑΤΙΚΟΤΗΤΑΣ ΤΟΥ ΑΡΘΡ.4 ΠΑΡ.Γ Ν.4092/2012 - Esd\nΠΟΣΟΤΙΚΟΣ ΠΕΡΙΟΡΙΣΜΟΣ ΕΥΘΥΝΗΣ ΕΠΙΚΟΥΡΙΚΟΥ ΚΕΦΑΛΑΙΟΥ ΓΙΑ ΣΩΜΑΤΙΚΕΣ ΒΛΑΒΕΣ - ΠΑΡΑΠΟΜΠΗ ΣΤΗΝ ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ ΤΗΣ ΑΝΤΙΣΥΝΤΑΓΜΑΤΙΚΟΤΗΤΑΣ ΤΟΥ ΑΡΘΡ.4 ΠΑΡ.Γ Ν.4092/2012\nΑντισυνταγματικότητα και Αντίθεση προς τις Κοινοτικές Οδηγίες των διατάξεων του άρθρου 4 παρ.γ του Ν.4092/2012\nγια τον ποσοτικό περιορισμό της Ευθύνης του Επικουρικού Κεφαλαίου για Σωματικές Βλάβες\nΠαραπομπή στην Ολομέλεια του Αρείου Πάγου (1)\nΛόγω γενικότερου ενδιαφέροντος παραπέμπεται κατά τα άρθρα 563 παρ. 2 εδ. β’ Κ.Πολ.Δ. και 23 παρ. 2 εδ γ’, δ’ του οργανισμού των Δικαστηρίων (Ν. 1756/1988) στην Τακτική Ολομέλεια του Αρείου Πάγου, προκειμένου να κριθεί το νομικό ζήτημα, αν είναι συνταγματική η διάταξη του άρθρου 4 παρ. γ’ του Ν. 4092/2012, που περιορίζει ποσοτικά σε ορισμένο ποσοστό της πλήρους αποζημίωσης του παθόντος την ευθύνη του επικουρικού κεφαλαίου για σωματικές βλάβες.\nΕπιδικάζεται άνευ σύνδεσής της με Περιουσιακή Ζημία (2)\nΓια την πληρότητα του δικογράφου της αγωγής πρέπει να εκτίθενται συγκεκριμένα στοιχεία που συγκροτούν την έννοια της αναπηρίας ή παραμόρφωσης, ο τρόπος με τον οποίο τέτοια συνέπεια αποκλείει ή περιορίζει την επαγγελματική, οικονομική ή κοινωνική εξέλιξη του παθόντος καθώς και ποια και πόση είναι η ζημία που αυτός παθαίνει εξαιτίας της αναπηρίας ή της παραμόρφωσής του. Για τον υπολογισμό της εξ ΑΚ 931 αποζημίωσης δεν έχουν εφαρμογή τα ισχύοντα επί αξιώσεως αποζημίωσης κατ΄ κατ΄άρθρ.ΑΚ 929 όπου το ύψος της θετικής και αποθετικής βλάβης του παθόντος μειώνεται κατά το ποσοστό της συνυπαιτιότητάς του, αφού, η χρηματική παροχή της πρώτης διατάξεως δεν αποτελεί αποζημίωση.\nΕνταύθα αναιρείται κατ΄άρ. 4 του άρθρ. 559 ΚΠολΔ Εφετειακή απόφαση που απέρριψε το σχετικό εξ ΑΚ 931 κονδύλιο ως αόριστο.\nΠαραπέμπεται και πάλι στην Ολομέλεια του Ανωτάτου Ακυρωτικού Δικαστηρίου το ζήτημα της Αντισυνταγματικότητας και της αντίθεσης προς τις Κοινοτικές Οδηγίες, των διατάξεων του άρθρου 4 Ν.4092/2012 για το Επικουρικό Κεφάλαιο που αφορά εν προκειμένω τον ποσοτικό περιορισμό της ευθύνης του Επικουρικού Κεφαλαίου για αποζημίωση από σωματικές βλάβες.\nΕπισημαίνουμε το γεγονός ότι οι εκδοθείσες αποφάσεις της Ολομελείας του Αρείου Πάγου 3 και 4 του 2017 αναφέρουν στο σκεπτικό τους «Περαιτέρω, με το τέταρτο άρθρο του Ν. 4092/2012, ο οποίος, σύμφωνα με το έβδομο άρθρο αυτού, ισχύει από τη δημοσίευση του στην Εφημερίδα της Κυβερνήσεως (ΦΕΚ 220 τ. Α78.11.2012), εισήχθησαν περιορισμοί στις αποζημιώσεις που καταβάλλει το Επικουρικό Κεφάλαιο σε περίπτωση πτώχευσης του ασφαλιστή ή ανάκλησης της άδειας λειτουργίας του, καθώς επίσης και περιορισμοί στο ύψος της χρηματικής ικανοποίησης λόγω ψυχικής οδύνης. Ειδικότερα, με το στοιχείο γ’ του άνω άρθρου, αντικαταστάθηκε η παρ.2 του άρθρου 19 του Π.Δ. 237/1986 και προβλέπεται πλέον, μεταξύ άλλων, α) ότι η αποζημίωση που καταβάλλει το Επικουρικό Κεφάλαιο για χρηματική ικανοποίηση λόγω ψυχικής οδύνης δεν μπορεί να υπερβεί το ποσό των έξι χιλιάδων (6.000) ευρώ για κάθε δικαιούχο και β) ότι η αποζημίωση, στην περίπτωση πτώχευσης του ασφαλιστή ή άκαρπης εκτέλεσης σε βάρος του ασφαλιστή ή τέλος ανάκλησης της άδειας λειτουργίας ασφαλιστικής εταιρίας, δεν καταβάλλεται ολόκληρη, αλλά με βάση τα ποσοστά που η διάταξη αυτή λεπτομερώς καθορίζει, κυμαινόμενα μεταξύ 70% έως 90%, μη δυνάμενη να υπερβεί κατ’ ανώτατο όριο το ποσό των εκατό χιλιάδων (100.000) ευρώ….. Υπό τα δεδομένα αυτά οι προεκτεθείσες διατάξεις του Ν.4092/2012 είναι ανίσχυρες για τους ακόλουθους λόγους…..\nΌπως επισημαίνεται και στο σχετικό άρθρο Γεωργίου Αμπατζή «Ερμηνευτική προσέγγιση της διάταξης μετά τις πρόσφατες αποφάσεις της Ολομέλειας του Αρείου Πάγου (3, 4 και 5/2017» ΕΣυγκΔ 2017/146 «Ο Άρειος Πάγος με απόλυτη ομοφωνία, όχι συνήθη για τα νομολογιακά χρονικά αυτής της σύνθεσης, δέχθηκε ότι «…οι περιορισμοί τόσο στις αποζημιώσεις που καταβάλει το Επικουρικό Κεφάλαιο σε περίπτωση πτώχευσης του ασφαλιστή ή ανάκλησης της άδειας λειτουργίας του όσο και στο θέμα της χρηματικής ικανοποίησης λόγω ψυχικής οδύνης….είναι ανίσχυροι…». Από τη γενικότητα της διατύπωσης αυτής, η οποία είναι κοινή στο σκεπτικό και των δύο πάρα πάνω αποφάσεων, προκύπτει με σαφήνεια ότι «το ανίσχυρο» δεν περιορίζεται μόνο στους ποσοτικούς περιορισμούς που ορίζει το άρθρο 4 του 4092/2012 για τη χρηματική ικανοποίηση λόγω ψυχικής οδύνης, αλλά αυτό ισχύει και για όλους τους ποσοτικούς περιορισμούς που προβλέπει ο νόμος αυτός. Η απολύτως τεκμηριωμένη και αναλυτική συλλογιστική αυτών των αποφάσεων στηρίζεται στην επίκληση των διατάξεων τόσο του ενωσιακού όσο και του συνταγματικού δικαίου, με τις οποίες διατάξεις έρχεται σε ευθεία αντίθεση οποιοσδήποτε ποσοτικός περιορισμός της οφειλόμενης από το ΕΚ αποζημίωσης. Η συλλογιστική αυτή δημιουργεί ένα στεγανό ερμηνευτικό πλέγμα των διατάξεων υπερνομοθετικής ισχύος, όπως είναι το ενωσιακό και το συνταγματικό δίκαιο, τις οποίες ο κοινός νομοθέτης δεν δικαιούται να παραβιάσει ή να παραγνωρίσει.\nΣυνεπώς η παραπομπή του ζητήματος που αφορά πλέον τον περιορισμό του Επικουρικού Κεφαλαίου για την αποζημίωση από σωματικές βλάβες και πάλι στην Ολομέλεια του Αρείου Πάγου, που παρεμπιπτόντως έχει ήδη κριθεί από Ολομέλεια μπορεί να δικαιολογηθεί ότι επιβλήθηκε ΜΟΝΟ για την ασφάλεια του δικαίου.\n2. Ορθά κρίθηκε ότι η εκ του ΑΚ 931 αξίωση δεν είναι αόριστος. Έτσι κατά λογική ακολουθία θα επαναφερθεί η αγωγή με κλήση κατά το αναιρετέο μέρος της αξίωσης εξ ΑΚ 931 στο Εφετείο. Ερωτάται πώς θα επιδικάσει το σχετικό κονδύλιο το Εφετείο, πέραν των ορίων ευθύνης του Επικουρικού Κεφαλαίου, που παραπέμφθηκε ως μείζον ζήτημα στην Ολομέλεια; Ο παθών θα πρέπει να περιμένει την απόφαση της Ολομελείας για να κριθεί οριστικά το κονδύλιο αυτό;


EΛΑΣ: Αλλοδαποί που μιλούσαν καλά ελληνικά οι ληστές στην Κηφισιά | Euronews\nΑπό Euronews with ΑΠΕ-ΜΠΕ • ανανεώθηκε πριν: 03/04/2018\n«Οι αστυνομικές έρευνες για τον εντοπισμό και τη σύλληψη των δραστών, οι οποίοι πυροβόλησαν τον 52χρονο επιχειρηματία μέσα στο σπίτι του, στην Κηφισιά, είναι σε πολύ καλό δρόμο. Οι δράστες είναι πιθανότατα αλλοδαποί, που μιλούν καλά ελληνικά». Αυτά τόνισαν, στο Αθηναϊκό - Μακεδονικό Πρακτορείο Ειδήσεων, αστυνομικές πηγές σχετικά με την αιματηρή ληστεία, τα ξημερώματα της Δευτέρας στην Κηφισιά, ενώ ο επιχειρηματίας συνεχίζει να δίνει μάχη για να κρατηθεί στη ζωή, στο νοσοκομείο «Γ. Γεννηματάς».


14 χρόνια χωρίς τη Μαλβίνα Κάραλη -Οι "θανατηφόρες" ατάκες της [βίντεο] | patrinorama\n14 χρόνια χωρίς τη Μαλβίνα Κάραλη -Οι “θανατηφόρες” ατάκες της [βίντεο]\nLast updated Ιούν 7, 2019\nΓεννήθηκε στις 2 Φεβρουαρίου του 1954 στη Χαλκίδα ως Μαρία Ελένη Σακκά, φοίτησε στο Αρσάκειο όπου είχε επεισοδιακά μαθητικά χρόνια, σπούδασε κυβερνητική στο Παρίσι.\nΡήσεις της Μαλβίνας Κάραλη που έμεινα στην ιστορία :\n«Στον έρωτα όταν έχεις σταθερές βάσεις, καλή ανατροφή, σωστές χαρακτηρολογικές δομές την χάνεις την αξιοπρέπειά σου απέναντι στον άλλον… διαφορετικά είσαι βλάκας»\n«Ο άντρας θέλει να πάει με άλλη για να αυξήσει τις εντάσεις του απέναντι στη δική του νόμιμη γυναίκα»\n«Άντρας είναι ένας. Ο άντρας μου»….\n«Άντρας είναι αυτός που σου διασφαλίζει μια τέτοια γυναικεία, προστατευμένη ζωή, ώστε αν χρειαστεί να την αφηγηθείς στη μάνα σου, να μην ντραπείς, να μην ανησυχήσει»\n«Ο άντρας πρέπει να έχει αντίληψη του κόσμου για να συνεχίζεις εσύ να ζεις ξέγνοιαστα»\n«Είμαι πάνω από όλους και κάτω από αυτόν»\n«Σπάστηκα με την ατάκα σου “Κοίτα να διασκεδάσεις”. Δε γουστάρω να περνάω καλά χωρίς εσένα. Θέλω να λες από μέσα σου να είναι όλα μαύρα εκεί που πάει χωρίς εμένα. – γιατί έτσι λέω κι εγώ. Τι να σου κάνω ανωτερότητες; Γιατί είμαστε έτσι φτιαγμένοι να μη μας αρέσει να περνάει καλά ο άλλος χωρίς εμάς»\n«Δε θα μπορούσα να είμαι ποτέ με έναν οικοδόμο ή γιατρό ή πολιτικό μηχανικό. Θα μπορούσα να είμαι μόνο με έναν άνθρωπο που εκφράζεται…. Πρέπει κάτι να τον τρώει, να του καίει τα σπλάχνα»\n«Σημασία δεν έχει μόνο ποιον αγαπάς, αλλά με ποιον μπορείς να είσαι ο πραγματικός εαυτός σου. Εγώ έτσι είμαι μαζί σου και ξέρω πως με μένα είσαι ο εαυτός σου και θα είμαι ο υπασπιστής σου σε κάθε πετροπόλεμο»\n«-Γιατί τα κάνεις αυτά; -Γιατί είμαι αδύναμη, κακομαθημένη και σ’ αγαπάω»\n«Ο ταλαντούχος άνθρωπος, ότι κι αν κάνει, το κάνει εμπνευσμένα. Και η Κόλαση να σε περιμένει μαζί του, θα είναι μια παραδεισένια Κόλαση. Ενώ από τον ατάλαντο άνθρωπο να μην περιμένεις τίποτα καλό. Και ο Παράδεισός του ανούσιος»\n«Στην καψούρα η καλύτερη του ενός είναι η χειρότερη του άλλου»\nΑκροβατικά εδάφους -Ακροβατικά σε Ζευγάρια\n“Πετώντας μαζί με τα πουλιά”


Ντίσκο-φώκια: Λικνίζεται στον τρελό ρυθμό - Βίντεο - 29.04.2021, Sputnik Ελλάδα\nΝτίσκο-φώκια: Λικνίζεται στον τρελό ρυθμό - Βίντεο\nΤελικά κάτι τρέχει με τις φώκιες. Μετά τη φώκια-ψωνάρα viral έγινε και η ντίσκο-φώκια. 29.04.2021, Sputnik Ελλάδα\nΗ αξιολάτρευτη φώκια του παρακάτω βίντεο ονομάζεται Κρόσικ κι είναι δεδομένο ότι ξέρει να το κουνάει! Και λατρεύει τη ντίσκο.Η τρομερή φώκια κολυμπά στο ρωσικό κέντρο θαλάσσιων θηλαστικών - για την ακρίβεια είναι η υποδιευθύντρια δημοσίων σχέσεων του κέντρου θαλάσσιων θηλαστικών.Οπότε γιατί να μην χορεύει σε τρελούς ρυθμούς ντίσκο; Έχει τους λόγους της να το γιορτάζει και να το διασκεδάζει.Δυναμώστε τον ήχο κι απολαύστε τη φώκια μας να λικνίζεται με χάρη στον μοναδικά ανεβαστικό ρυθμό.Δείτε το βίντεο (με ήχο):\nviral, περιβάλλον, ντίσκο, φώκια, χορός\n15:42 29.04.2021 (Ανανεώθηκε: 15:53 29.04.2021)\n© Φωτογραφία : Twitter/АлексАНдр С. НоΦώκια χορεύει ντίσκο\n© Φωτογραφία : Twitter/АлексАНдр С. Но\nΤελικά κάτι τρέχει με τις φώκιες. Μετά τη φώκια-ψωνάρα viral έγινε και η ντίσκο-φώκια.\nΗ αξιολάτρευτη φώκια του παρακάτω βίντεο ονομάζεται Κρόσικ κι είναι δεδομένο ότι ξέρει να το κουνάει! Και λατρεύει τη ντίσκο.\nΗ τρομερή φώκια κολυμπά στο ρωσικό κέντρο θαλάσσιων θηλαστικών - για την ακρίβεια είναι η υποδιευθύντρια δημοσίων σχέσεων του κέντρου θαλάσσιων θηλαστικών.\nΦώκια-ψωνάρα ψοφάει για δημοσιότητα και πετιέται μπροστά στην κάμερα από το πουθενά - Βίντεο\n8 Απριλίου, 21:00\nΟπότε γιατί να μην χορεύει σε τρελούς ρυθμούς ντίσκο; Έχει τους λόγους της να το γιορτάζει και να το διασκεδάζει.\nΔυναμώστε τον ήχο κι απολαύστε τη φώκια μας να λικνίζεται με χάρη στον μοναδικά ανεβαστικό ρυθμό.\n🎶💦Отбросьте всё и посмотрите, как в питерском центре морских млекопитающих танцует назначенный на должность замдиректора по связям с общественностью нерпёнок Крошик👌 pic.twitter.com/gnU5Hf8lMc\n— АлексАНдр С. Но (@ANo1505) April 25, 2021


Ο Πλεξίδας, η στάνη ΒΙΟΓΑΛ που έγινε LA FARM, η νοθευμένη φέτα, η ΑΕΛ και η Μύκονος | mononews\n11 Σεπτεμβρίου 2021 00:00 Τελευταία ενημέρωση:8:58 μμ\nΒαγγέλης Πλεξίδας ιδιοκτήτης της γαλακτοβιομηχανίας LAFarm\n«Μάθαμε ότι ο Βαγγελάκης ο Πλεξίδας με τα κόκκινα σκαρπίνια» μπήκε και πάλι σε περιπέτειες…\nΠεριπέτειες που έχουν να κάνουν αυτή τη φορά με τη νοθευμένη φέτα της εταιρείας του LA FARM, που οδήγησε στην προσωρινή ανάκληση της Πιστοποίησης της επιχείρησης του από τον ΕΛΓΟ Δήμητρα, καθώς ο έλεγχος κατέγραψε σοβαρές παραβάσεις που έχουν να κάνουν με την μη τήρηση των προδιαγραφών παραγωγής της φέτας.\nΜε δύο λόγια δεν υπήρχε στη φέτα πρόβειο και γίδινο γάλα…\nΤώρα η φέτα του κυρίου Βαγγέλη αποσύρεται από την ελληνική αγορά μέχρι νεωτέρας.\nΠενηνταπεντάρης με βασικές γραμματικές γνώσεις – όχι τίποτα το σπουδαίο δηλαδή – ο Βαγγέλης μπερδεύεται και στην εκφορά του λόγου, όπως εκείνη τη φορά που σε Γενική Συνέλευση της ΑΕΛ, για να κλείσει τα στόματα των μετόχων της ομάδας, που του ζητούσαν να μάθουν πως κατάφερε και πήρε την ομάδα της Λάρισας, ενώ του είχε βγάλει «κόκκινη» κάρτα η Επιτροπή Επαγγελματικού Αθλητισμού είπε το επικό: Μην με αμφιβάλλετε (αντί να πει: μην με αμφισβητείτε) και η ατάκα ήταν για μήνες στα στόματα των φιλάθλων της Λάρισας…\nΌμως ο Βαγγέλης ο Πλεξίδας, δεν μασάει από κάτι τέτοια.\nΟι ποδοσφαιρικές ομάδες\nΒέβαια, η ομάδα των Τρικάλων – που έφτασε μέχρι τη Β΄ Εθνική – το 2011 πήρε την κάτω βόλτα, και ήταν μία πλαστή εγγυητική επιστολή του Πλεξίδα, που την οδήγησε σε υποβιβασμό και πτώχευση… Ενώ η Επιτροπή Επαγγελματικού Αθλητισμού του απαγόρευσε να ασχολείται με το ποδόσφαιρο.\nΕκείνη την εποχή ο ποδοσφαιριστής των Τρικάλων Κοντογουλίδης του έκανε καταγγελία ότι τον πλήρωσε με μαϊμού επιταγές…\nΕποχή έχει αφήσει και η ανακοίνωση της ΑΕΛ στις 3 Οκτωβρίου 2018 που ανέφερε επί λέξει:\n«Μάθαμε ότι ο Βαγγελάκης ο Πλεξίδας με τα κόκκινα σκαρπίνια από τα Τρίκαλα τόλμησε να υποβάλει μήνυση για δήθεν συκοφαντική δυσφήμηση. (σ.σ. αυτή η ανακοίνωση μας έδωσε και τον πρόλογο του κειμένου)\n»Προς τιμήν των μελών του ΔΣ της ΠΑΕ ΑΕΛ που παρέμειναν στο συμβούλιο και δεν παραιτήθηκαν με διάφορες δικαιολογίες, αλλά και για να μάθει η Λάρισα και η Ελλάδα “σε ποια προσωπικότητα” η Ερασιτεχνική ΑΕΛ χάρισε με μόλις 300.000€ τη μεγάλη ΑΕΛ του ελληνικού ποδοσφαίρου (για την οποία μάλιστα αύριο έχει και ειδική εκδήλωση στην οποία θα παραστούμε) τις επόμενες ημέρες, γιατί τώρα έχουμε αγώνες και τα στελέχη μας είναι εκεί, θα αρχίσουμε να δημοσιεύουμε στοιχεία για τα όσα συνέβησαν το 2006 στη “στάνη ΒΙΟΓΑΛ” Πλεξίδα (παιδιά τυροκομείο είναι, γι αυτό άλλαξε ονομασία κι έγινε La Farm) στα Τρίκαλα, γιατί αρκετά έχουμε ανεχθεί το θράσος κάποιων, που αντί να κρύβονται σε λαγούμια για να μην τους λιντσάρει ο κόσμος, για τη διατροφική του δηλητηρίαση, έχουν το θράσος να κάνουν εξώδικα και μηνύσεις σε καθαρούς και τίμιους ανθρώπους, νομίζοντας ότι όλα τα μέλη του συμβουλίου της ΠΑΕ ΑΕΛ είναι όμοια με άλλους και θα φοβηθούν από εξώδικα και μηνύσεις και θα παραιτηθούν και έτσι νομίζουν ότι θα δημιουργήσουν εντυπώσεις εις βάρος του κ. Κούγια, για να τον αναγκάσουν να φύγει από την ΑΕΛ.\n»ΠΡΟΕΧΕΙ Η ΥΓΕΙΑ ΜΑΣ και η υγεία των παιδιών μας, όσο για τους επίδοξους σωτήρες της ΑΕΛ με τα συλλαλητήρια των 50 και των 100 ατόμων με κουκούλες, μολότωφ, δολοφονικές φωτοβολίδες και όπλα μέσα στο σκοτάδι, για να ισχυρίζονται κάποιοι ότι είναι “πλήθος” και τη χυδαία προπαγάνδα μέσα από ανώνυμες σελίδες κοινωνικής δικτύωσης, πρέπει να τα καταλάβουν ότι το σωστό μήνυμα δεν είναι λευτεριά στην ΑΕΛ, αλλά λευτεριά στη Βόρεια Μύκονο!»\n«Είναι μεγάλη ιστορία, από πού να την πιάσεις και που να καταλήξεις», λένε άνθρωποι που γνωρίζουν τον Τρικαλινό επιχειρηματία και θυμίζουν την πρώτη «κόκκινη» κάρτα που πήρε από το Υπουργείο Αγροτικής Ανάπτυξης.\nΤότε η κα Μπατζελή είχε δηλώσει χαρακτηριστικά πως: «εκείνοι που επιμένουν να νοθεύουν τα τρόφιμα και να παραπλανούν τους πολίτες, θα βρεθούν αντιμέτωποι με βαρύτατα πρόστιμα».\nΠληροφορίες αναφέρουν ότι ο Σωτήρης αποχώρησε πουλώντας το μερίδιο του (33%) στον αδελφό του.\nΧθες το μεσημέρι ο Οργανισμός ΕΛΓΟ Δήμητρα προχώρησε στην ανάκληση πιστοποίησης της επιχείρησης του κ. Πλεξίδα, αφού το τυρί φέτα που παρασκευάζει η εταιρεία μόνο ΠΟΠ δεν είναι.\n»Τα σήματα αυτά συνδέονται με την LA Farm AE των Τρικάλων και ο ιδιοκτήτης Ευάγγελος Πλεξίδας μιλώντας στις 3 Αυγούστου 2021 στο ypaithros.gr είχε παραδεχτεί ότι πράγματι οι Σουηδικές αρχές είχαν πραγματοποιήσει έλεγχο στα προϊόντα της εταιρείας του τα οποία βρέθηκαν νοθευμένα, αφήνοντας ωστόσο αιχμές για την διαδικασία ελέγχου. Κατά την άποψή του η λήψη των δειγμάτων και η εξέτασή τους δεν έγινε με τον προβλεπόμενο τρόπο.\nΚατά την άποψη του κ. Πλεξίδα η υπόθεση είναι δυσφημιστική για την φέτα και είναι αποτέλεσμα κακόβουλων πράξεων που εκπορεύονται από τον μεγάλο ανταγωνισμό για πωλήσεις φέτας που φτάνει σε βαθμό αντιπαλότητας μεταξύ των εμπόρων φέτας αλλά και των γαλακτοβιομηχανιών».\nΌμως αυτά είναι οικογενειακές ιστορίες…\nΤώρα ο κ. Βαγγέλης Πλεξίδας θα πρέπει να δει τι θα κάνει με τις φωτιές που του άναψε ο ΕΛΓΟ Δήμητρα και που καμία σχέση δεν έχουν με πυροτεχνήματα.\nLAFARMΒαγγέλης ΠλεξίδαςΕΛΓΟ - ΔΗΜΗΤΡΑφέτα ποπ